




S POSLJEDNJE SJEDNICE ODBORA JERONIMSKOGA KNJIŽEVNOGA DRUŠTVA fOD PREDSJEDANJEM 

OPATA LJUDEVITA KNEŽIĆA 

S lijeva na desno u donjem redu: Dr Josip Lončarić, opat Ljudevit Knežić, dr Velimir Deželić st. i dr Ferdp Rožić. — U gornjem redu: Krešimir 

Pećnjak, Petar Grgeč, dr Velimir Deželić sin, dr Stjepan Markulin i dr Josip Andrić. 

PROMJENU U PREDSJEDNIŠTVU JER0NIMSH0G9 KNJIŽEVNOG DRUŠTVO 


Hrvatsko Književno Društvo sv. Jeronima, koje se ubraja 
među prve i najuglednije hrvatske kulturne ustanove uopće, 
doživjelo je prošlih dana u svom životu veliku promjenu: 
dosadašnji predsjednik presvij. g. Ljudevit Knežić, opat i 
kanonik, predao je radi visoke svoje starosti ostavku na 
časnom e (položaju, koji je u toj nada sve važnoj instituciji 
zauzimao (pune dvadeset i dvije godine. Dugo se na to spre- 
mao, već i desetak godina, ali svaki put bi iz ljubavi prema 
Društvu sv. Jeronima, kojemu je posvetio četvrtinu svoga ži- 
vota, popustio na molbe onih, kojima je u jeronimskom kul- 
turnom djelovanju bio na čelu. I tako je to ostalo evo dosad, 
kad je stupio u osamdesetu godinu svoga života i kad su i 
oni, koji su mu s tolikom odanošću bili privrženi, morali 
dičnome starini privoljeti, da se rastereti od dužnosti, koja 
je vezana uz predsjedničku čast u Jeronmskom Književnom 
Društvu. 

Još kao kapelan i župnik isticao se Ljudevit Knežić svojim 
djelovanjem u prosvjetnom i gospodarskom podizanju hrvat- 
skoga naroda. Već tada je postao neumorni širitelj svetojero- 
nimske knjige među seljaštvom, koje je bilo povjereno nje- 
govoj dušobrižničkoj pastvi. Iz redova svetojeronimskih po- 
vjerenika podigao se on brzo, nakon što je postao zagrebački 
kanonik, na čelo Jeronimskoga Društva, koje je u eri nje- 
gova predsjednikovanja proživjelo i najveće svoje poteškoće 
i najveće svoje uspjehe svoga šezdesetipetgodišnjeg opstanka 
i djelovanja . Ali niti je opat Knežić kao svetoj eronimski 
predsjednik u teškim danima klonuo, niti se u danima najvećih 
uspjeha izdizao: požrtvovnost, ustrajnost i skromnost bile su 
glavne odlike tog uzor-svećenika, kojega treba ubrojiti među 
najsvjetlije pojave, što i'h je hrvatsko svećenstvo dalo općoj 
hrvatskoj kulturi. Iako djela njegova nisu bučna, nisu uopće 
te vrsti, da bi izdizala njegovu stvaralačku individualnost, ipak 


su to djela, koja prikrivena skromnošću i željom, da se za 
njih ne zna, stvaraju iz kolektivnog nastojanja cijele jedne 
organizirane zajednice toliku energiju, te dovodi do takvih 
uspjeha, koji se bez jedne tako idealne skupnosti ne bi dali 
ni zamisliti. 

Kruna svega, što je u Knežićevoj jenonimskoj eri stvoreno, 
jest sve ono, što se grupiralo oko Kuće Dobre Štampe, tog 
novog snažnog ogranka izdavačkoga djelovanja, fundiranoga 
novom zgradom istoga imena. Nakon što je tom djelu dovr- 
šenom građevinom ostvaren fond za trajni opstanak i razvoj, 
mislio je dični starac, da je došao čas, kad može reći: »Sad 
otpuštaš slugu svoga , . .« 

Izvršeno je to na nedavnoj godišnjoj skupštini Hrvatskoga 
Književnoga Društva sv. Jeronima 23. veljače, o kojoj ćemo 
još u budućem broju izvijestiti. Od toga dana ima Jeronim- 
sko Društvo novoga predsjednika u osobi presvij. g. dra Ferde 
Rožića, a dosadašnjeg svog predsjednika opata Knežića iza- 
brala je svetoj eronimska skupština u znak zahvalnosti za sve 
njegove zasluge doživotnim počasnim predsjednikom. Bio je 
to zaista dirljiv momenat rastanka, koji zapravo i nije bio 
rastanak, a završen je zgodno priređenom matinejom, koju 
je svojim posjetom počastio velik broj odličnika i predstav- 
nika hrvatskih kulturnih društava. 

Donoseći naslovnu sliku današnjega broja i sliku s po- 
sljednje odborske sjednice Društva sv. Jeronima pod pred- 
sjedanjem opata Ljudevita Knežića ističemo, da je i naša 
»Obitelj« čedo ere njegova predsjednikovanja te i ona u ime 
sviju onih, koji je širom naših krajeva čitaju, odaje svoju 
zahvalnost tom svećeničkom i kulturnom dostojanstveniku, 
kojemu nek Bog udijeli još mnogo godina zdravlja i života, 
da uzmogne biti svjedok i budućem napretku svega onoga, 
što je pod okriljem njegove bezgranične ljubavi stvoreno. 


Slika na naslovno] stranici: OPAT LJUDEVIT KNEŽIĆ, počasni predsjednik Jeronimskoga Društva 

LORETANSKA ZVONA 


NAPISAO JAN NERUDA 
PREVEO ANTE ŠlMČl'K 


Ima već nekoliko stotina godina, kako je na 
Novom Svijetu živjela siromašna udovica. Bila je 
radina i štedljiva, ali koja joj korist, kad je imala 
mnogo djece. 

Svatko zna, da Loretanski zvonici imadu mnogo 
zvona; i ova udovica imala je upravo toliko djece, 
pa ih je i zvala »loretanska zvonca«. No tada još 
nijesu ta zvona zvonila pjesme, nego su samo 
pokazivala različno doba dana; ona veća od njih 
čitave sate, a manja svaku četvrt. Udovica je go- 
vorila, da je upravo 
tako i s njenim zvon- 
čićima doma; oni ve- 
ći znadu se već i 
ustrpjeti, ali manji 
svaki čas hoće nešto. 

Jedino blago siro- 
mašne udovice bio je 
niz srebrnih novaca, 
a imala ih je opet to- 
liko, koliko i djece. 

Bila ih je dobila od 
bogate kume, pa ih 
je čuvala djeci, sva- 
kome po jedan za 
uspomenu. 

Nastala je u Pra- 
gu priljepčiva bo- 
lest. Najviše je ha- 
rala među ubogim 
svijetom, koji je u 
svom očaju tvrdio, 
da su to bogati na- 
činili, da sirotinju 
unište. 

Napokon zahvati pomor i udovičinu obitelj. 
Najstariji se dječak razboli. Mati je gotovo oča- 
jala, jer je svu djecu jednako ljubila, pa nije ni 
pomišljala na to, da će joj s djetetom biti manje 
i brige i muke. Liječnika nije mogla platiti, a 
znala je također, da imaju pune ruke posla, pa 
nijedan ne bi mogao k njoj doći. Ne potraj a ni 
dvije ure, ,i dijete se već spremalo na onaj svijet. 
Nesretna mati vidjela je, da nema više pomoći, 
izvadi vrvcu sa novcima, skine najveći i ode u 
Loreto. Doskora zaječi najveće loretansko zvono, 
dijete izdahne, — odzvonilo’ mu je. 

Tada su prolazila Pragom po vas dan mrtvačka 
kola, tovarila su mrtvace iz svih kuća, i kad su 
bila puna, vozila su ih u raku na groblje. Drugi 
dan po smrti djeteta išla je udovica za jednim od 
tih mrtvačkih kola, da bar zna, u kojoj će raci 
ležati njeno dijete. 

No kad se vrati dama, nađe drugo svoje dijete, 
milu plavu djevojčicu, u vrućici i crvenu kao’ ruža. 
Nijesu prošle ni dvije ure, već je mati sa drugim 
srebrenjakom išla u Loreto. 


Tako je išlo dan za danom, mati je skidala 
srebrnjak za srebrnjakom, a u Loretu se ogla- 
šivalo sve manje i manje zvono. Mati je bila od 
očaja već otupjela; koracala je nijemo za mrtva- 
čkim kolima, a sa groblja se vraćala tiho, da opet 
posluži i dijete na umoru. Iz toga stanja trgne je 
tek smrt posljednjega i najmlađeg djeteta, koje 
gotovo još ni govoriti nije moglo. Kad je naj- 
manje zvonce zaječalo, mislila je mati, da će joj 
srce pući. 

Otpratila je i po- 
sljednje svoje dijete, 
a kad se vrati, osje- 
ćala je, da i nju svla- 
dava bolest. Legne 
na postelju, na ko- 
joj je pomrlo sve 
njeno bogatstvo. 

Tako leži uboga 
udovica, ni otkuda 
pomoći, ni žive duše 
da joj vode pruži. 
Jedina utjeha bila 
joj je, da bar ne će 
dugo preživjeti dje- 
cu svoju. 

Njeno cijelo tijelo 
gorjelo je od neiz- 
recive vrućine; naj- 
zad osjeti, kako se 
čudna slabost širi po 
svim udovima i kako 
jedan ud za drugim 
sve više i više slabi i 
obamire. 

»Ah, draga djeco moja,« uzdahne, »ja sam vas 
poslužila, a mene nitko ne će poslužiti; dala sam 
vam zvoniti, a meni ne će nitko!« 

Nije još izgovorila, kad zabruje sva loretanska 
zvona; njihovi zvonci slagali su se sve jače i jače 
u tako krasne i ganutljive pjesme, kaO’ da sami 
anđeli pjevaju. 

»Dušice moje djece,« šane udovica umirući i 
izdahne. 

Otada se zvona loretanska glase pjesmama. 

* 

U zlatnom Pragu imade na Hradčanima Loretska 
■kapelica osnovana g. 1626., krasna 'barokna crkva, koju 
je utemeljila Benigna od Lobkovica i u kojoj se nalazi 
grobnica tih knezova. U crkvi se nalazi kip Bogorodice 
od cedrovine, kopija tobožnje slike sv. Luke, i čuvena 
dijamantna monstrancija, koja među crkvenim suđem 
baroknog doba genijalnom kompozicijom i smjelom 
izvedbom uzima jedno od prvih mjesta. Načinjena je 
g. 1699. od pozlaćenog srebra i ukrašena sa 6222 dija- 
manta. Na zvoniku nalazi se igra zvončića, koja zvone 
melodiju, načinjena u Amsterdamu g. 1694. Za tu igru 
zvona veže se pučka legenda, koju je vješto obradio 
Jan Ne ruda, češki pjesnik. 



PPOEJEĆE 


roman slavne norveške spisateljice 8 grid U nese d, izlazi 
još ovog mjeseca u posebnom izdanju Knjižnice Dobri & 
Domana kao knjiga ^ Cijena 60 Din. Za pretplatnike 40 Din 



IZ SIBTRIJE V SAMOSTAN HENUY gatluev 


Još kao dijete Josip Kalinovski je disao vaz- 
duh okužen strahom pred neprijateljem, koji je 
u Vilnu, njegovu rodnu mjestu, pretvorio crkve 
u tamnice i zveckao oružjem po vilnovskim ce- 
stama, spreman da za svaku najmanju ubije Po- 
ljaka. 

To je ugnjetavanje ostavilo u njemu duboki 
trag, i kasnije, kad je kao odrastao čovjek postao 
ruski oficir, nije mogao da ostane u ruskoj ofi- 
cirskoj službi, koja je zahtijevala okrutnost 
prema njegovu narodu — Poljacima. Suviše je 
on saosjećao sa svojim potlačenim narodom, a 
da bi mogao iole biti okrutan prema njemu. 

»Vi morate budno paziti na život Poljaka. Mo- 
rate biti na oprezu, da ne bi oni podigli ustanak 
protiv Rusa,« rekao mu je njegov zapovjednik. 
»Došao je nalog, da baš vi budete glavni vođa u 
suzbijanju svakog najmanjeg protudržavnog 
pokreta.« 

»Baš ja?« upitao je sjetnim i blagim tonom 
Kalinovski. 

»Jest, vi. Vi ste Poljak. Vi taj narod poznajete 
i najbolje ćete znati ugušiti nezadovoljstvo, koje 
se javlja u njemu.« 

»To jest, ja moram raditi protiv svog naroda.« 

»Da, da,« nasmiješi se cinički komandant, »jer 
radeći protiv svog naroda radite za sebe.« 

»A radeći za svoj narod to- znači raditi protiv 
sebe,« reče Kalinovski u kolebanju, koje je pro- 
uzrokovao težak položaj, u kom se nalazio. 

Zapovjednik je izvadio iz džepa srebrnu dozu, 
otvorio je, uzeo duhana i šmrknuo duhan s vrhova 
prstiju. 

»Dakle?« upita komandant s nekom udobnom 
i pakosnom radoznalošću zatvarajući dozu i spre-, 
maj ući je u džep. 

»To tvoje šmrkanje duhana u tako teškom tre- 
nutku jednog čovjeka pred tobom, u momentu 
njegovog kolebanja između života i smrti, to 
tebe tako jasno ocrtava. Ti udobno šmrčeš duhan, 
a ja se znojim u muci. Tebi, koji si ravnodušan 
prema ljudskoj patnji, pristoji uloga krvnika, ali 
meni ne pristoji. Ja ne mogu da budem krvnik 
ničiji, a još manje krvnik svoga naroda.« 

»Dakle?« opetovao je sa smiješkom zapovi- 
jednik. 

»Sasma logično, ha, ha. Da, da, morali biste 
svoju neku poljsku romantičnu plemenitost ba- 
citi u -kut kao staru harmoniku i postati razborit, 
razuman.« 

»Da, razborit krvnik svog naroda. Ali ja to ne 
ću! Još danas ću podnijeti ostavku!« odsiječe že- 
ljeznom odlučnošću Kalinovski. 

I podnio je ostavku. Više nije bio major u 
sjajnom mundiru sa sabljom i ordenima. Bio je 
skromni građanin grada Vilna. Otputovao je tada 
u Varšavu, gdje su mu povjeravali Poljaci vod- 
stvo stanovitog protudržavnog pokreta. On je tu 
čast odbio doznavši, da bi tu također vršio ulogu 
krvnika. 


»Ne ću da budem krvnik niti krvnicima!« rekao 
je Kalinovski. On je bio prožet kršćanskom lju- 
bavlju prema bližnjemu. 

Ruske su ga vlasti međutim osudile na smrt. 

»Tko nije s nama, taj je protiv nas,« čule su 
se poznate riječi iz ustiju onih, koji su Kalino v- 
skog osudili na smrt. To je bio uglavnom Mura- 
wief, ruski silnik, koji nikako nije htio da ublaži 
osudu, premda su ga toliko nagovarali mnogi 
ruski velikaši. Kalnovski je naime uživao pošto- 
vanje i u ruskim krugovima. Na koncu je ipak 
morao da popusti, pod pritiskom tolikih ruskih 
velikaša i drugih viđeni jh Rusa, čiji je broj sve 
to više rastao. On ga je kaznio na 10 godina 
robije u Sibiru. Deset godina Sibira! Kako je 
strašna to kazna! Ipak ju je Kalinovski posve mir- 
no primio. Njegova vjera u drugi, bolji život, 
koja je sve više u njemu oživljavala, davala mu 
je onu hladnu mirnoću, koja je imala nečeg 
svetog i junačkog u sebi. 1 taj Kalinovski, koji 
je u nekom strahu i u muci stajao onda pred 
svojim zapovjednikom, otišao je mirnoćom krot- 
kog jaganjca prvim transportom, otišao je sa 
drugim Poljacima, koji su također bili kažnjeni, 
jer su previše ljubili svoj narod. On ih je tješio, 
govoreći im o Onome, koji skida bolove sa ljud- 
skog srca i u čijem carstvu nema one hladnoće 
kao u Sibiriji. On ih je tješio, da u tom carstvu 
imade topline i sjaja, dobra i ljepote. 

Putovali su preko To-mska, u zimi od 40°. U 
aprilu god. 1865. su konačno stigli u Sibiriju. 
Kalinovski je tada bio star 30 godina. Čovjek u 
punoći svoje snage, pun nade i poleta, bio je 
prikovan uz sitničavi rad ruku, koji ga je poni- 
žavao i koji bi morao da ga natjera u očaj. Ali 
Josip Kalinovski nije očajao. Njegova vjera u 
Krista, koja je postala tako jaka, da je bila »ka- 
dra valjati brda«, bodrila ga je i unosila štaviše 
u njegovu dušu neku svetu i tihu vedrinu. Ali nije 
on tu vjeru zaključao u svoje srce. On je puštao 
da njene zrake izbijaju van i spuštajući se na 
druge, na bijedne robijaše, donose mnogima svi- 
jetlo blage utjehe. On je propovijedao, hrabrio, 
on je postao apostol vjere i tješitelj jadnika. Te 
bijedne zasužnjene duše toliko su ga zavoljele. 
One su ga među sobom proglasile čak i svetim. 
U svojim patnjama one bi dizale svoje uzdrhtale 
ruke k nebu uz molitvu: »Oslobodi nas, Bože, za 
molitve Kalinovskog!« 

Kad se vratio iz sužanjstva, najprije je opo- 
ravio svoje zdravlje, a onda je otišao u karme- 
litski samostan u Gracu. Tad je pošao sam u 
»sužanjstvo«, bez ikakve pratnje, bez ikakvih 
drugova, ali to sužanjstvo je donijelo tome pat- 
niku konačan mir i sreću. Ono je također splelo 
aureolu svetosti oko njegove glave, koje su se 
oči sklopile prije jedne četvrtine vijeka između 
četiri skromna zida, u zatišju otkinutom od svi- 
jeta. Kao da su se to sklopile oči ptice, nakon 
leta kroz buru i oluju nad morskom pučinom u 
času, kad se uhvatila hridine . . . 



ŠTO VJERUJU JAPANCI O POSTANKU SVIJETA ? 

NAPISAO JOSIP ZIDARU 


Japanci su još ponajviše pogani, a pristaju 
uglavnom uz dvije vjere. Jedna se vjera zove 
šintoizam, a druga budizam. Šintoizam je stara 
japanska vjera, dok je budizam nastao u Indiji, 
pak se proširio u druge azijske zemlje i najpo- 
slije dospio u Japan preko Kine i Koreje. 

Stara japanska vjera uči, da u početku nije 
bilo bogova, već je samo bio kaos, tj. nekakav 
bezdan, nekakvo silno zjalo 1 , u kojem je sva ma- 
terija bila izmiješana. Onda su se lagani čisti di- 
jelovi digli uvis. Tako je nastalo nebo. Grubi 
čvrsti dijelovi skupiše se dolje. Tako je postala 
zemlja. Između neba i zemlje nastao je prvi bog. 
On je vladao sto tisuća milijuna godina. Iza 
prvoga boga nastade opet sam od sebe drugi bog. 
I on je vladao sto tisuća milijuna godina. Iza njega 
nastade opet sam od sebe treći bog. I taj je vla- 
dao sto tisuća milijuna godina. To su bila tri 
prva boga. Onda se narodiše tri božanska para 
jedan za drugim. Tu su već bogovi imali svoje 
družine. Ta su tri božanska para vladala šest sto- 
tina tisuća milijuna godina. 

Naj poslije nastade sedmi par bogova. Bog se 
zvao Izanagi-no-mikoto, a boginja Izanami-no- 
mikoto. Oni stvoriše osam zemalja (To su ja- 
panski otoci i pokrajine stare japanske države. 
Osam je sveti broj šintoističke vjere.) Taj sedmi 
božanski par stvori more, rijeke, brda, pradrvo 
(tj. prvo drvo) i prabiljku (tj. prvu biljku). Oni 
stvoriše još i boginje sunca i mjeseca, morskoga 
boga i boga oluje. Onda se sedmi božanski par 
vratio nazad na nebo. Sad su prestali vladati ne- 
beski duhovi, a nato se narodilo pet generacija 
zemaljskih duhova. 


Sosana, koji je bio zao bog vjetrova i oluja, 
nadvladala je Amaterasu, boginja sunca. Onda je 
zemlja postala rodna. Sosan se pokorio, pa je 
sašao na zemlju. U japanskoj je pokrajini Idsu- 
mo, oslobodio Sosan od zmaja kćer prvoga para 
ljudi i uzeo ju je za ženu. Japanci tumače, da 
Bog Sosan znači zimu. Kad je Sosanu žena rodila 
sina, ostavio' ju je pa je otišao u pusti jugoistočni 
Japan. Već su mu prije roditelji odredili, da će 
ondje stanovati. 

Tad zavlada zemaljskim carstvom Amatsu, unuk 
boginje sunca. Neki su božji sinovi pošli na ze- 
mlju, da tjeraju zle duhove i da sve priprave za 
božji dolazak. Mjesto da izvrše, što 'im je bilo 
zapovjeđeno, oni se slože sa sinom zloga boga 
Sosana. Onda dođu na zemlju dva nova božja 
poslanika. Ti su poslanici bili i sami bogovi (Ka- 
mi). Kami obrate nepokorne bogove. Jedni se 
zemaljski kami pokore a druge su zatrli. Amatsu, 
sin boginje sunca, siđe na zemlju i zavlada po- 
krajinom Hinga na japanskome otoku, koji se 
zove Kiušiu (čita se otprilike Ćušju). Amatsu-a 
naslijedi ponajprije sin, a onda unuk. To su bili 
posljednji zemaljski duhovi. 

U svemu tome, što uči šintoistička vjera o po- 
stanku svijeta, ima mnogo zbrke. Tako napriliku 
ne znamo ni toga, kako su nastali prvi ljudi. No 
možda bi se dalo nagađati, da su Japanci saču- 
vali štošta i od praobjave, koja je dana prvim 
ljudima. Tako nas priča o nepokornim kamima ili 
duhovima nešto potsjeća na pobunu anđela. Ona 
priča o dolasku Amatsu-a, sina boginje sunca, 
kao da je odjek nade u Spasitelja. 

Pradavna je ta nauka japanske vjere. 

PAM UK 

Najstarije indijske knjige pisane sanskritom 
govore o muselinu, a Herodot hvali njegovu fi- 
noću, dok ga prastare knjige istoka zovu »sa- 
tkanim vjetrom«. U 5. stoljeću prije Krista upo- 
trebljavao se pamuk u Egiptu, a čini se, da je u 
to doba dopro preko Babilona i Male Azije u 
Grčku i nekako istovremeno u Rim, gdje se do- 
tada pravile tkanine samo iz lana i vune, dok je 
svila došla tek u drugom stoljeću pr. Kr. Uza sve 
to čini se, da pamuk nije imao osobite važnosti u 
Evropi sve do Kristovih vremena. Mauri su doni- 
jeli pamuk u Španiju iz Arabije i Perzije, ali je 
u srednjem vijeku najveći dio pamuka dolazio u 
Evropu preko Mletaka iz Indije. Od 16. vijeka 
uvoze ga uglavnom Holanđani, ali je sve do kraja 
18. i početka 19. vijeka pamučno tkivo bilo uvozni 
artikl. U to je vrijeme izumljen stroj za prede- 
nje, mehanički stanovi za tkanje i parostroj, a 
ti izumi izvode preokret. Pogotovo je taj pre- 
okret velik i znatan od vremena, kad je Leblanc 
(Leblank) izumio sodu, Berthelot (Bertlo) bije- 
ljenje klorom, a Tennant (Tnan) klorno vapno. 
Od toga doba pamuk ne dolazi prerađen u Evro- 
pu nego kao sirovina velikih tvornica i industrija. 

Glavni dobavljač pamuka bila je Indija do 
1790. god., kada dolazi Amerika sa velikim uvo- 
zom pamuka. Iako je Indija glavna domovina 
pamuka, odakle se raširio po zemljama vrućega 
i umjerenoga pojasa, pamuk je i u Americi do- 
maća biljka. Tamo su ga našli već Španjolci, ali 
se nisu na tu biljku obazirali. God. 1706. su ga 
još sadili kao uresnu biljku, a kultiviranje po- 
činje tek od god. 1746., kada ga je zaveo Tench 
Coxe u državici Maryland (Merilend). No izvoz 
je još god. 1784. iznosio' samo 20 tisuća engleskih 
funti, a god. 1791. već 200 tisuća funti, ali je od 
toga doba silno porastao. 

Pamuk dobivamo iz dlačica, koje opkoljavaju 
sjemenke pamučnih biljaka, koje spadaju u po- 
rodicu sljezova. Danas ima više odgojenih vrsta. 
U Americi su u glavnom sve vrste izvedene od 
dviju vrsta. Jedna vrsta raste kao 1,5 m do 4 m 
visoki grm i cvate žutim, crveno istačkanim cvje- 
tovima, a u plodu sadrži 6 do 10 crnih do tamno- 
smeđih sjemenaka opkoljenih jednakim bijelim, 
mekanim i sjajnim nitima. Posebno se cijeni Sea- 
Island pamuk, kojega niti katkada znadu biti i 
do 48 mm duge. Od te vrste odgojen je i posebni 
egipatski maco-pamuk, koji ima žućkaste miti, a 
posebno su cijenjene mako-tkanine radi svoje 
• čvrstoće. Druga vrsta američkog pamuka ima 
bijele rjeđe crvenkasto tačkane pojedinačne cvje- 
tove u pazušcima listova, a plod (tobolac) je raz- 
mjerno velik sa zelenim ili bjeličasto sivim sje- 
menkama. Niti su bijele ili žućkaste, duge od 
12.5 mm do 37,5 mm. 

Najveći dio indijskih vrsta nastao je od zelja- 
ste ili grmolike 1 do 2 m visoke biljke sa žutim 
cvjetovima, koji su pri dnu crveno istačkani. To- 
bolac je redovno' od tri dijela, sa 5 do 7 sjeme- 


NAPISAO BOGDAN BABIĆ 
(K slikama na sirani 243.) 

naka u pretincu. Niti su najviše bijele i sjajne, 
katkada mutne i žućkaste, ali dosta kratke sa 
13 do 23 mm. Sjemenke su žute, nikada crne. 

U najvećem se dijelu pamučike uzgajaju kao 
jednogodišnje biljke, a mogu uspijevati samo 
ispod 37 stupnja geograsfke širine. Uz to tre- 
baju srednju vlagu, pravilnu, dosta znatnu tempe- 
raturu za vrijeme rasta, a suho vrijeme za zri je- 
nja tobolaca. Kod klijanja je potrebna kiša ili 
umjetno natapanje, a korisno je gnojenje fosfo- 
rom i kalijem, manje dušikom. 

Sadi se u jesen ili u proljeće — koncem ve- 
ljače, a rasađuje ili rukom ili strojevima. Računa 
se na 1 ha 18 do 20 kg sjemena. Za 3 do 5 dana 
biljka proklije, za 3 do 4 tjedna izbija treći listić, 
a biljka je visoka do 12 cm; i onda se prorjeđuje, 
da budu na razmaku od 45 cm. U trećem mje- 
secu, kada je biljka visoka 1,20, pojave se bijeli 
cvjetovi, koji postaju tamniji i pocrvene, a latice 
za 3 do 4 dana opanu, te ostane sam plodni 
zametak. Plod — tobolac — zrije 1 do 2 mjeseca 
i onda puca, a bijele pamučne niti provire. Od 
vanredne je važnosti, da se uhvati pravi čas za 
berbu, jer kišovito vrijeme čini, da niti posmeđe, 
a presuho opet umanjuje elastičnost. Negdje vade 
samo niti sa sjemenkama iz tobolaca, dok u Indiji 
na pr. odrezuju cijele tobolce, suše ih i onda vade 
niti. U povoljnim prilikama može jedan grm dati 
1,2 kg. U Americi daje u dobrim godinama 1 ha 
200 kg pamuka bez sjemenaka. 

Sirove pamučne niti su vrpčaste ponešto za- 
sukane, često u sredini šuplje ili mjestimice na- 
mjehurene sa zadebljalim rubovima. Sastavljene 
su od čiste celuloze. Duljina pojedine niti iznosi 
poprečno od 17 do> 38 mm, a debljina od 14 do 
40 mikrona (tisućina milimetra). 

Upotreba pamuka je vrlo velika. U glavnom 
za proizvodnju konaca i tkanina, onda umjetne 
svile, umjetnog sukna, umjetne kože, nitrocelu- 
loze i celuloida, praskavog pamuka i bezdimnog 
baruta. Godine 1925./26. donijela je žetva 24.681 
tisuću pamučnih bala po 220 kg. (5 milijardi 429 
milijuna 820 tisuća kg.) 

Osim pamučnih niti koristi pamuk i sjemen- 
kama, iz kojih se preša izvrsno ulje. 

Dok je prerada pamuka na zapadu napredo- 
vala sa tehnikom do začudne visine, dotle u do- 
movini njegovoj Indiji i danas rade po starom 
načinu. Iz Indije se danas najveći dio pamuka iz- 
vozi u Evropu na preradu, da siromašni Indijci 
nemaju od toga prave koristi. Velika i kulturna 
Engleska treba nekulturne Hinduse, kao što svi 
veliki trebaju male za svoju veličinu. Tako nam 
je i razumljivo nastojanje Gandhijevo i hindskih 
nacionalista oko bojkota engleske robe i razvi- 
janja domaće kućne tkalačke industrije. 

Iz slika (na str. 243.) vidimo primitivne načine, 
kojima se prerađuje pamuk u Indiji, a ujedno 
ogromne zalihe, koje čekaju na otpremu u Evrop- 
ske tvornice. 


230 


■p O 1 lpNO C 3 S £Pl ČNJ ™ 

J napisao CQampol 


»Jedan od gospode Ramires ... ne onaj, koji 
je nedavno bio ovdje, nego onaj drugi, manji.« 

»Gospodin Sancho? A što ste mu odgovorili?« 

»Ništa, jer mi se pitanje činilo abnormalnim.« 

Pavlu se također pitanje činilo abnormalnim. 
To sigurno nije bilo bez kakvog tajnog razloga, 
da Sancho bdije i da se uznemiruje zbog njegove 
prisutnosti . . . Jedno od njegovih neodoljivih 
čuvstava obuhvati Pavla, te on reče: 

»Josipe, idite, molim vas, da mi nabavite jednog 
konja za večeras!« 

No kako je Josip ostao nepomičan, ponovi: 

»Čujete li? Idite brzo! Vrijeme odmiče, a mi 
ga nemamo previše!« 

Josipova odsutnost činila mu se vrlo duga. Po- 
nešto se pokajao zbog svoje odluke. Bio je po- 
novno u neizvjesnosti, kad Josip stigne i izjavi: 

»Gospodine, svi su konji već iznajmljeni.« 

»Morali ste poći kod drugog trgovca.« 

»Bio sam, ali ni on više nema niti jednoga.« 

Zbog tih zapreka Pavlova odluka postane i 
opet čvrsta i neodoljiva. 

»Pozovite poslužnika od hotela, on će već pro- 
naći kakvog konja,« reče Pavao. 

»Sigurno,« odgovori Josip povrijeđen u svom 
sebeljublju, »zar poslužnik iz hotela umije što 
bolje od mene?« 

»Ne ćete me valjada uvjeriti, da u gradu kao 
što je Pau ne može čovjek u potrebi da nađe 
konja ni za kakve pare!« 

»Oh, ako je gospodinu apsolutno potrebno i 
ako ne žali dosta platiti, ja mu mogu dovesti je- 
dnoga. Pokazivali su mi u jednoj staji divnoga 
konja, za kojega, jer ne pripada vlasniku staje, 
traže veliku svotu, da ga iznajme, i osim toga 
jamčevinu za svaki slučaj. To> mi se učinilo pre- 
više, ali ako gospodin hoće . . .« 

»Dobro, idem onamo, i to odmah.« 

Pavao je večerao te večeri u 8 sati, ali mu ve- 
čera nije išla u tek. Zatim se brzo obukao te nije 
imao mira, dok nije čuo konja rzati na dvorištu. 
Bio je od sviju uzvanika prvi na mjestu, gdje su 
se imali sastati. 

Noć je bila doista divna i tako svijetla, te se 
u mjesečevu sjaju dobro razabirala Gava, kuće, 
brežuljci u udaljeni obrisi gora. Grada se još nije 
bio dotakao večernji mir. Po trgu i ulicama bilo 
je još svuda živo kao usred bijeloga dana. 

Kad je na gradskoj vijećnici, a zatim na tor- 
nju crkve sv. Martina odbilo pol jedanaest, po- 
javio se najprije madžarski barun, zatim Sancho, 
a iza njih su stali dolaziti i ostali, ukupno oko 


(NASTAVAK) 

40 osoba. Kad su se bili svi tako okupili, stane 
Sancho uz svjetiljku i počne čitati imena uzva- 
nika, koji su se po redu postavljali na mjesto 
uz druga ili drugaricu, kako je već kome bilo 
određeno. Na čelo se povorke postavio madžar- 
ski barun uz lijepu Američanku. U sjeni bilo je 
zaostalo još nekoliko sjena. Pavlu se učinilo, da 
među njima razaznaje Manuela i s njim dvije 
jahačice, od kojih je jedna valjda bila Franjica. 
Kad je Sancho prozvao Pavla nije mogao prita- 
jiti svoje iznenađenje viđeći, da je prozvani ipak 
došao. Sancho je časak oklijevao, koga da dodi- 
jeli Pavlu. Napokon vikne oštrim glasom: 

»Auroro! Dođi amo g. de Rouverandu!« 

A on sam podbode konja s obje ostruge i po- 
stavi se pored Fanjice puštajući ostalima na volju, 
da se poredaju, kako tko hoće. 

Sve je to trajalo dosta dugo, te je bilo već 
skoro 1 1 sati, kad je povorka krenula. Dok su ti 
noćni izletnici prolazili kroz grad, govorili su još 
poluglasno, a konji su išli sitnim korakom, ali 
čim su se našli izvan grada, pojuriše konji, a smi- 
jeh, šala >i cika stade da se razliješe od jednog do 
drugoga kraja karavane. 

Pavlu je uživanje u čaru noći kvarila namet- 
nuta i odvratna blizina mlade, Aurore, koja je u 
svojoj neobičnoj odjeći nespretno sjedjela na 
svom mršavom kljusetu. Nije se mogao odlučiti, 
da s njom prvi zametne govor. Najednom se ona 
okrene k njemu te će sa svojom običnom smje- 
lo šću: 

»Vi zaista niste nikakav kavalir. Ostala gospoda 
svi razgovaraju sa svojim damama, a vi mi niste 
još ni riječi rekli. Zašto to?« 

»Nisam se usudio, gospođice, ni pomisliti, da 
bi vam razgovor sa mnom mogao biti ugodan.« 

»Ne, to nije istina. Ali vi mislite: takva žaba 
ne zaslužuje, da se čovjek s njom zabavlja.« 

»Nemojte, gospođice, tako suditi o meni! Vje- 
rujte, nespretan sam u razgovoru i zato sam 
šutljiv.« 

»Ali Franjid ste znali, kad sam vas ono ne- 
davno iznenadila, vrlo mnogo pričati, zar ne? 
Pa i sada da je na mome mjestu, sigurna sam, da 
biste znali opet razgovarati. Nemojte misliti, da 
sam glupa. Razumijem ja sve! Ali čekajte,« go- 

tovo će plačljivo, »ja ću to reći mami i Sanchu. 
Oni vas ionako ne vole, a to će još više tomu pri- 
donijeti.« 

»Ne znam, gospođice, zašto sam u takvoj ne- 
milosti.« 

»Samo se ne pretvarajte! Sancho je odmah iza 
onog plesa u dvoru rekao, da vi nešto imate za 
ušima. I on će vam učiniti nešto, čemu se vi ne 
nadate. Ja to znam, jer sam prisluškivala za vra- 
tima, ali vam ne ću ništa reći, jer nismo prija- 
telji.« 

»Ali ja bih, gospođice, zbilja želio, da budemo 
dobri prijatelji,« reče Pavao uznemiren. »I bu- 
dite dobri pa mi recite, što znate.« 

»Ja nisam dobra. I mama kaže, da je glupo 
biti dobar, a to je istina. I Franjica je dobra pa 
ništa od toga nema. Plače od jutra do večera, a 
sad će još i više plakati. Ali ne će joj to ništa 
hasniti, morat će svejedno uraditi ono, što hoće 
mama i Sancho. Zato, što nema nikakvih rođaka, 
mora ostati kod nas i nas slušati. Ali to se vas ne 
tiče. Ne ću ništa da vam povjeravam.« 

Ispravila se u sedlu sva ponosna, što je privukla 
pažnju odrasla čovjeka, koji se bavio sada samo 
njom. 

»A zašto nemate u mene povjerenja?« upita 
Pavao na oko ravnodušno. »Sad smo prijatelji.« 

»Hoćete li i vi meni nešto povjeriti?« ■ 

»Nastojat ću, čim bude prilike.« 

»Ta, ta, ta! . Recite mi, je li istina, da je Fra- 
njica išla s Manuelom na sastanak s vama? Sancho 
to barem tvrdi.« 

»Zaista zanimljivo! Mislim, da vam je g. Ma- 
nuel već rekao, što treba.« 

»Manuel je skoro smlavio Sanoha, kad je to 
rekao. Mama to nije vjerovala, a ni ja. Manuel 
voli Franjicu isto tako kao i Sancho, pa i još 
više. On sigurno ne bi htio, da ona drugoga voli.« 

Pavao je slušajući to razabrao, da se Franjici 
sprema velika opasnost. 

»A što hoće g. Sancho meni da učini?« upita 
opet Auroru. »Govorimo malo o tom!« 

Časak je oklijevala, tad joj sijevnu oči. 

»Sve ću vam kazati,« reče, »ali ne sada, nego 
kad se budemo vraćali, ako budem zadovoljna 
sa vama. Tako ću biti sigurna, da ćete se cijelo 
veče sa mnom zabavljati. To će biti divno!« 

»Da, to će biti divno!« gorko će Pavao. Jadni 
Pavao bio je sav smeten naivnom prefriganošću 

Ovogodišnja serija 
KNJIŽNICE DOBRIH ROMANA 

1. Josip Cvrtila: BIJELO PRIJESTOLJE, izvorni 

roman nedavnih dana Din 30’— 

2. Sida Košatić: JASLICE, izvorni roman naših 

dana Din 30’— 

3. Jaroslav Durych: KRASULJAK, roman jedne 

djevojke Din 30*— 

4 . Louis Bertrand: SANGUIS MARTYRUM, ro- 
man iz davnoga kršćanskoga doba . . Din 40*— 

5. Jovkov: ŽETELAC, bugarski seljački roman Din 30*— 

6. Štefa Jurkić: PETNAEST TORNJEVA, iz- 
vorni roman s ilustracijama G. Jurkića . Din 30*— 

Svaki dragi mjesec po jedan roman 

U pretplati cijela serija samo 120 Din, koja se svota može 
i mjesečno uplaćivati, — Uvezane knjige svaka 10 Din više 

KNJIŽNICA DOBRIH ROMANA 

ZAOREB, TRG KRALJA TOMISLAVA 21 



te male djevojke, koja je pokazivala sve mušice 
razvratne žene. 

Kilometri su prolazili. Izletnici su mijenjali po- 
redak povorke po volji svojih konja ili po vla- 
stitoj volji. Pavao je nekoliko puta opazio, kako 
je pokraj njega projahala Franjica, ali joj se ni 
jedamput nije mogao približiti. Tješio se samo 
tim, da Manuel ne pušta s očiju Sanoha i Fra- 
njicu te je neprestano za njima poput njihove 
sjene. 

Međutim je mjesec bio zašao te se na cijelu 
krajinu u onoj noćnoj tišini spustila neka žarni - 
šljenost, koja je djelovala i na duše manje 
ozbiljne, tako da je govor pomalo postajao sve 
tiši, dok nije zavladao opći muk. Svi su bili već 
umorni. 

U taj se čas zaustavi Madžar, koji je nepre- 
stano bio na čelu povorke. Svi stadoše. 

»Gospođe i gospodo!« reče okrenuvši se na 
sedlu. »Blizu smo cilju. Još samo uspon na ovaj 
brežuljak i eto nas kod dvorca d’Albus, gdje ću 
imati čast primiti vas kao svoje goste.« 

Zatim podbode svoga konja, koji se stade pe- 
njati po uskom i dosta strmom putu na brežu- 
ljak. Drugi pođoše za njim, ali s manje spret- 
nosti. Neki su konji posrtali, dva se pače srušili, 
ali nije bilo zlih posljedica. Pavao je morao držati 
Aurorina konja za uzdu, da joj se ništa ne do- 
godi. Tim je konačno stekao njenu sklonost, te 
mu je iznova obećala, da će mu na povratku sve 
reći. 

Tako stigoše na brežuljak i nađoše se pred 
dvorcem, kojemu su vrata bila zatvorena, a za- 
stori na prozorima spušteni. 

»Evo nas kod dvora uklete princese,« reče 
Madžar. »Ona spava, ali mi ćemo je probuditi!« 

I dohvativši teško kladivo, pričvršćeno za ka- 
piju dvorca, digne ga i udari njim svom silom o 
vrata, da se sav dvorac potresao. Odmah se nato 
rastvoriše vrata te cijelo društvo uz smijeh i ra- 
dost uđe u rasvijetljeni dvorac. 

Prizemna je dvorana bila sva nakićena vijen- 
cima iz cvijeća i lišća, a pod posut svježim i mi- 
risnim grančicama. U sjaju bezbrojnih svijeća 
ljeskalo se na golemom stolu krasno srebrno po- 
suđe i kristalno staklo, a usred tih stvari mamila 
su oči naj raznoliki ja hladna jela od divljači, riba, 
rakova, zatim ananasi, jagode i druge poslastice. 
Na manjim pokrajnim stolovima čekala je cijela 
vojska boca sa zlatnim kapama hrabro navalu 
onih, koji su bili ožednjel'i. A sve je bilo puno 
cvijeća, kao da je cijeli Pau dao amo sve svoje 
ruže, kamelije, rododendrone, ljubice, glicinije i 
orhideje. 

Činilo se, da se sve to kao nekim čudom stvo- 
rilo tu bez ljudske ruke. Nigdje se nije vidjela 
ni živa duša, samo su se čuli zvukovi trubalja, 
kako odjekuju po tim starim zgradama, na čas 
bučno i kliktavo, zatim sanjarski i sjetno, a nitko 
nije znao, odakle dolaze. 

»Kao što rekoh, nalazimo se u dvoru uklete 
princeze,« Madžar će zadovoljan tim uspjehom. 

Uto su dame bile odložile svoje ogrtače i še- 
šire, stale popravljati frizure i uređivati jahačke 

haljine. U sjaju dvorane vidjele su se sada 
vitke pojave, tamne i svijetle vlasi, lijepa 
lica oživljena jahanjem i svježim zrakom i 
još više ovom neobičnom situacijom, u ko- 
joj se svi tu tako nenadano nađoše. Nije- 
dnoj od tih žena i djevojaka nije, činilo se, 
bilo više od 25 godina, a Pavao de Rouve- 
rand bio je jamačno najstariji od gospode, 
koja su ih amo dopratila. Društvo se zaba- 
vljalo po miloj volji: pjevalo se, igralo, 
smijalo. I Aurora je upotrijebila te časove 
prije poziva na večeru i približivši se k je- 
dnom stolu, na kojem je -bilo različito voće 
ukuhano u šećeru, te videći, da su svi za- 
bavljeni svojom zabavom, stane trpati u 
sebe željno dočekani plijen upravo sa živo- 
tinjskom proždrljivošću. 

Sancho je otišao iz dvorane, jer je doma- 
ćini morao pomagati kod posljednjih pri- 
prava. Tek sada je Pavlu pošlo za rukom 
progovoriti riječ s Franjicom. Sjedjela je 
u udubini širokoga prozora na kamenom 
sjedalu sva zamišljena. Ugledavši Pavla 
nasmiješi se lagano. 

»Nisam se nadala, da ću vas tu vidjeti,« 
reče, »jer mi je bilo nemoguće, da vam to, 
kako sam obećala, javim, a bilo bi mi silno 
žao, da se nisam mogla od vas oprostiti.« 

»Što? Zar odlazite?« prenerazi se on. 

»Da, odlazim ove noći,« potvrdi ona šap- 
ćući, nakon što se ogledala uokolo. 

U glasu joj je drhtala tako duboka bol, te je 
Pavao u taj mah bio izgubio iz vida sve, što se 
oko njega zbivalo, sav smijeh i sav sjaj i šum 
i kretanje tog mladog društva, koje se tu po- 
davalo svojoj radosti, i nije ništa drugo vidio 
nego šutljivu i bolnu dramu, kojoj se tajna skri- 
vala u srcu ove mlade djevojke . . . 

VIII. 

Sjeo je do Franjice i gledajući u nju kao da 
ju je pogledom pitao. Svi su izletnici bili zauzeti 
sami sobom, a i Sancho se nije vraćao, pa je tako 
njih dvoje moglo bez straha izrabiti taj časak 
slobode. 

»Znam, da ste čovjek od poštenja i osim toga 
bili ste Ivanov prijatelj,« započne Franjica, »pa 
ću vam sve povjeriti. Kad iza večere počne ples, 
pa se nitko ne bude brinuo za me, sjest ću na 
konja i pobjeći odavle. Vi ste preneraženi, jer ne 
znate, što mi prijeti. Za tjedan dana ću prema 
francuskom zakonu biti punoljetna i tu u Fran- 
cuskoj posve slobodna. Zato me prekosutra kane 
ukrcati na brod za Južnu Ameriku. U onim mi 
poludivljim krajevima, na imanju moje tetke, 
među crnačkim njenim slugama ne će pomoći 
nikakav zakon, nego ću biti predana zauvijek na 
milost i nemilost tih ljudi. Ali ja nipošto ne ću da 
živim u takvu ropstvu! Ne ću da uzmem Sancha 
za muža!« reče očajnim uzrujanim glasom pa 
nastavi: »Ja znam, zašto me oni mrze: zato, što 
ne ću da primim njihove nazore. Hoću da ostanem 
prava kršćanka i ne dam zarobiti svoju dušu! A 


SLIKA MLADE RIMLJANKE 

Slika venecijanske škole od slikara Sebastijana del Piombo 
( 1485 .- 1547 .) 

osim toga hoće da se domognu i moje baštine, 
koja mi je ostala po majci: to su nekakvi rudo- 
kopi. No neka im bude sve, ja za sebe ne tražim 
ništa drugo nego svoju slobodu i svoju domovinu. 
Domovina je onom, tko je izgubio svoju obitelj, 
sve, što mu je na svijetu ostalo. Tako iza Boga 
imam još samo domovinu, koju ljubim ljubavlju, 
kakvom bih ljubila svoje roditelje, nježnošću, 
koju sam osjećala prema svom bratu . . .« 

Franjica se digla. Lice joj je odavalo čvrstu i 
neslomivu volju, te je Pavao gledajući je takvu 
bio iznenađen. Njen domoljubni plam dotakao se 
i njega probudivši u njem svijest, koja združuje 
pripadnike istoga naroda. Činilo mu se, da ta 
mlada djevojka već zato, što je pripadnica istoga 
naroda i on, zaslužuje njegovu zaštitu i pomoć. 

»Vi se, gospođice, uistinu morate braniti,« reče. 
»Ali zar ne bi možda sud bio bolje sredstvo nego 
bijeg?« 

»Da se mogu uopće obratiti na sud, morala bih 
biti slobodna. A ja ne mogu ni koraka iz kuće 
sama. Vidite dakle, da mi ne preostaje drugo nego 
bijeg, a sama Providnost mi evo pruža priliku 
za to.« 

»Ali kuda ćete krenuti? Tko će vas pratiti?« 

(Nastavit će se.) 

GOST NAJOKRUTNIJIH RAZBOJNIKA S AH ARE 


Viktor Smidth, južnoafrički avijatičar, nedavno 
— u svojoj 19. godini — krenuo je na smioni let 
od Rta Dobre Nade prema Londonu. O tom svom 
putu priča ovo: 

»Letio sam izvjesno vrijeme tokom Nigra. 
Kasnije sam se morao osloniti na svoj kompas. 
Moj najbliži cilj bila je aero-stanica u Gao. Od- 
jednom sam opazio, da moj motor radi sve to 
slabije . . . Nema sumnje, nešto se moralo dogo- 
diti . . . Pogled mi naglo padne na kazaljku, koja 
pokazuje količinu benzina u tanku. Tank je još 
morao sadržavati 100 kg benzina. Međutim, kako 
sam ustanovio sa zdvojnošću, benzina je bilo još 
samo nekoliko kapi. Ta neznatna zaliha mogla je 
dostajati jedva nekoliko minuta. Počeo sam se 
spuštati i opazivši pred sobom neku malu vodu, 
aterirao sam u njenoj blizini. Nadao sam se, da 
ću blizu te vode biti bar pošteđen od strašne žeđi. 

Bijah sam sarncat u cijeloj pustinji. Strahovita, 
neopisiva vrućina izbijala je sa svih strana. Činilo 
mi se kod svakog udisanja zraka, kao da će mi 
taj žar spaliti pluća. Sakrio sam se u sjenu, ba- 
čenu na pijesak krilom aeroplana, i ležao sam 
nepomično. Otići neorijentiran u pustinju to bi 
značilo samoubijstvo. Sutradan ujutro opazim 
nekog polunagog čovjeka, koji je sa strahom a 
i neobičnom radoznalošću gledao veliku pticu — 
moj avion, koja je tako nenadno izrasla iz pije- 
ska pustinje. Kad se njegov pogled sreo s mo- 
jim, htio je pobjeći, prestrašen, ali na moje dozi- 
vanje i prijazno kimanje glavom nekako se ohra- 
brio te mi priđe za nekoliko koraka. Napokon 
je svoj strah toliko savladao da se sasma približio 
avionu. Utisnuh mu u ruke dva franka i kartu sa 
nekoliko riječi, u nadi, da će taj papir uručiti 
prvom Europejcu, kojega susretne. Kasnije sam 
doznao, da je taj polunagi čovjek rob naj- 
strašnijih razbojnika pustinje — Tuarega. 



Moj časoviti drug naglo se izgubio. Ponovno 
sam ostao sam. Cijela moja hrana bila su: dvije 
ploče čokolade, tri komada dvopeka, nekoliko 
naranača. Na odstojanju od jednog kilometra 
nalazilo se malo jezero. Njegova je voda bila 
zamazana, naprosto odurna; odavala je strašan 
smrad. Pored toga, mučen užasnom žeđi, morao- 
sam piti tu vodu žačepljujući u isto vrijeme nos, 
da ne osjetim njen smrad. Nije to međutim niti 
malo ugasilo moje žeđi. Jezik natekao od vru- 
ćine činio se priljepljen uz nepce. 

Narednog su se dana u rano jutro ukazali Tua- 
regi u svojim lakim odijelima. Srce mi je burno 
tuklo. Mislio sam: Što će učiniti sa mnom ... Na 
kakve će me osuditi muke . . . 

Tri vođe Tuarega s bijelim koprenama na licu 
— ostali su nosili plave koprene — išli su prema 
meni. Pozdravili 'su me na moje čudo i veselo 
iznenađenje kao gosta. 

Dvojica su od njih ostali na straži kod mog* 
aeroplana, ostali su me odveli u svoj tabor. S na- 
ročitom su ljubeznošću razapeli odmah za mene 
šator. Dodijelili su mi čak roba da me poslužuje. 
Za obranu od lavova, koji su kraj pustošili, opko- 
lili su moj šator trostrukim plotom od raznih 
kaktusa i drugih bodljikavih biljka. 

Tuaregi su mi iskazali naročitu gostoljubivost. 
Njihov mi je poglavica objesio oko vrata čak 
svoju amajliju. Zamolio sam ih, da pošalju nekog 
do najbližeg boravišta »bijelih« s mojim pismom. 
Trećeg su se tek dana pomolili francuski vojnici, 
koji su mi donijeli dovoljnu količinu benzina i — 
što je bilo još poželjnije — evropsko jelo. Po- 
zdravio sam svoje drage gostoprimce i digao sam 
se avionom u nadprostore, da bez zapreke stig- 
nem u -London.« 

Sve/i Maidok i jelen 

Irska legenda 

Kad je sveti Maidok jednom prolazio nekom 
šumom sav zaduben u čitanje, dotrči k njemu iz- 
nenada jelen, gonjen jatom pasa, i zaustavi se 
pred njim, kao da ga moli za zaštitu. Svecu je bilo 
žao životinje, te mu metne među rogove pločicu 
od voska, na kojoj je bila napisana molitva Go- 
spodnja. Prije nego su se psi mogli baciti na ži- 
votinju, ona se pred njihovim očima rasplinula. 
Psi su je uzalud tražili, pa kad je nisu našli, pre- 
stali su dalje tražiti i vratili se svojim gospoda- 
rima. Tada se jelen opet pojavi pred svetim Mai- 
dokom, koji mu skine pločicu i pusti ga u ime 
Gospodnje na slobodu. 

GOSPOĐA KAO ČELISTICA 
Veliki flamanski slikar Antun Van Dyck (1599 do 1641.) naslikao 
je ovom slikom svoju ženu Mariju Ruthven 


< 7 rad živih mrtvaca 

Napisao R. <3. Jansen — Preveo R. Domaćin 

Blizu glavnog grada Kolumbije nalazi se u je- 
dnoj uvalini gradić jadnog izgleda, sa malenim i 
nečistim kućicama razasutim tamo i ovamo. Taj 
se gradić zove Agua de Dios. Spomenete li to ime 
kojem čovjeku iz Kolumbije, vidjet ćete ga, kako 
je poblijedio ili nakrivio usta zbog gađenja. Da! 
Jer to je grad živih mrtvaca, grad ljudskih sa- 
blasti: Agua de Dios obitava dvanaest tisuća gu- 
bavaca. * 

Početkom ove godine nalazio sam se u Kolum- 
biji i dolazio u jedan grad veoma umoran nakon 
dugog puta. Kao obično našao sam skupe hotele 
i visoke cijene. Pošto sam dugo kružio da otkri- 
jem odgovarajući konak, naiđem na jednu go- 
stionicu privlačivog imena, koja se nalazila u 
jednoj staroj španjolskoj kući iz kolonijalnih 
vremena. Kuća je bila prizemnica. Soba, koju sam 
odabrao, imala je izgled na prekrasan vrtić. Go- 
spodar gostionice bijaše neki crnac kovrčaste i 
sijede kose, šutljiv i ozbiljan. Zvali su ga Don 
Alessandro. Izgledao mi je dobar čovjek. 

Prve noći, koju sam proveo u svom novom ko- 
načištu, obuzeo me neki nepoznati nemir. Sje- 
ćam se, da sam se probudio s osjećajem neke tje- 
skobe i sa nekim uzbuđenjem u srcu. 

U sumrak narednog dana pokušao, sam naći 
uzrok svom nemiru, ali ga nisam mogao naći. I 
premda sam bio naučan na svaku vrst prenoćišta 
(u Kordiljerima sam putovao sam i noćio u koli- 
bama od šaša u društvu nepovjerljivih i šutljivih 
indijanskih provodića), ipak sam bio vrlo nemi- 
ran, a tamna noć pogodovala je mojoj tjeskobi. 
Na svaki sam način odlučio sutradan da promije- 
nim stan. I u toj sam misli zaspao. 

Svjetlost dana rastresla je brzo moje noćne 
misli, tako da nisam imao više namjeru mijenjati 
sobu, koja je najposlije bila jedna od najboljih, 
koje sam u gradu našao. 

Ali naveče tek što sam dva sata spavao, probudi 
me nešto: neki štropot ili bolje neki šušanj tih i 
nerazjašnjiv. Ustao sam u namjeri da sobu naj- 
pozornije pregledam. Otkrivši brzo tajnu nisam 
mogao drugo no da se nasmijem svojoj malo- 
dušnosti. Na pragu mojih vrata, koja sam radi 
vrućine ostavio otvorena, nalazio se jedan indi- 
janski sluga u službi noćnog čuvara ležeći na 
visećem krevetu, koji je šuštao. 

Peti dan boravka u hotelu Don Alessandra sta- 
jao sam izjutra spreman na pisanje, kad eto tri, 
četiri čovjeka u uniformama banu u moju sobu. 
Sjetim se odmah da zahtijevaju da ih slijedim na 
policiju. Slijedio ih je stari crnac. Jedan od poli- 
cajaca, trbušast čovjek, kozičava lica progovori 
nestrpljivo: 

»Gdje je krevet?« 

»Eno ga tamo,« reče crnac slabim glasom. 

Drugi policajac izvadi bajunetu iz korica, 
vrškom ogolićenog oružja podigne plahte i baci 
ih snažno na zemlju. To me je uzbudilo. 



ZAJUTRAK ZA VITKU LINIJU 
kako je preporuča i provodi mlada filmska glumica 
Aleksandra Molino 


»Ma što je dakle?« progovorim. 

Jedan me od policajaca pozorno pogleda od 
glave do pete i progovori: 

»Vi morate pripraviti svoje kovčege i smjesta 
otputovati.« 

»Ali najprije mora da ide u Higijenski zavod,« 
progovori jedan drugi policajac. 

»Ali zašto?« upitam sve više u čudu. 

»Zato, jer je u ovom krevetu spavao jedan gu- 
bavac. Pobjegao je iz Agua de Dios. Sada smo 
ga uhvatili.« 

Okrenem se da vidim starog crnca i malo da 
nisam skočio da ga ugušim. Ali Don Alessandro 
nije bio kriv i napola mrtav od straha protestirao 
je, da ne zna da je uopće pogostio kakvog gu- 
ba vca u svojem luksuznom hotelu. 

Neobično su me mučila desinficirajuća kupa- 
nja, koje sam prešao onog i drugih dana. Poslije 
podne jedan amerikanski liječnik, koji je došao 
da me pregleda', rastumači mi sa smijehom, da 
guba ne inficira tako brzo. 

No ipak ću za neko vrijeme, moguće i za mje- 
sec dana, morati da činim svake večeri i svakog 
jutra sve do dolaska u Evropu, jedan strogi ispit 
svog zdravstvenog stanja. 

ZA USKRSNE ČESTITKE 

upotrebljavajte UMJETNIČKE RAZGLEDNICE 
SV. JERONIMA te pomozite i tim načinom akciju 
Kuće Dobre Štampe, kojoj pripada i „Obitelj" 
12 komada 10 Dinara 

KUĆA DOBRE^ ŠTAMPA 

ZAGREB, TRG KRALJA TOMISLAVA 2 1 

UZ OGNJIŠTE 

Razgovara desetina njih. Pomiješani žene, 
djevojke, ljudi i dva starca. Kušaju proju i sve u 
nekom određenom redu mljaskaju usta, a oči bo- 
jažljivo i pobožno očekuju, kad će se pojaviti 
dno krupne zdjele. Onaj starac samo dube svo- 
jim sitnim očima po crnom dnu zdjele i mozgom 
mu lutaju skoro zakržljale misli. Započne razgo- 
vor i oganj zapucketa, a plamen obli zamorena 
lica kao da bi htio, da razmrzne one bore nekoli- 
cini ljudi na tvrdom čelu. Plamen dršće, pa se 
čas povij ava, a onda se naglo đipne uz odžak i 
vršak mu se izgubi u dimu. Drvo pucketa u žera- 
vici, dok mu kraj pišti; zeleno je. Starci puše lule 
i pijuckaju, dok žene i one dvije djevojke pletu 
čarape, pa igle sve nešto zbore i kuckaju svojim 
čeličnim glavicama. Neko iznio pljosku, te mu- 
ški obredali s rakijom. 

Onaj starac još zuri u dno zdjele, kao da. 
vrača. On siše praznu lulu i pijucka. Odrastao je 
u ovoj kući, ali danas za nj nema ovdje mira, on 
u nju svraća kao prosjak, otkada mu ono obje- 
siše četiri sina. Živio je mirno sa svojim zetovima, 
ali hladnoću svojih očiju nije ublažavao u vese- 
lom pogledu svoje unučadi. Znali su drugi uku- 
ćani, da je on satrven, i nekako jedva očekivali, 
kad će pod ledinu. Kočio im stari Ivan dobro 
raspoloženje, kako su mislili, a svi ovi uljezi, 
tvrdio je u sebi Ivan, i nijesu mu oženili kćeri zbog 
drugoga, nego da od seljačkih sluga postanu se- 
ljaci. I ponor je iz dana u dan bio sve dublji i 
širi, a nitko nije mogao preko njega prebaciti 
most ljubavi. 

I večeras okupili se. 

»Snijeg je dobro došao ove godine,« uhvati 
riječ u letu Ivan, kad se malo prenuo i otegnuo 
otrnulu nogu, »rodit će nam pšenica«. 

»Samo, ako ne otopli naglo, jer nam onda 
odoše voćke!« prihvati najmlađi zet i guene 
rakije. 

»Eto! Danas sam u gradu čuo, da je kukuruzu 
cijena porasla nekoliko para. Izgleda, da ćemo 
s njim bolje proći!« 

Onda tajac. Plamen opet svjetluca, igle u ru- 
kama žena cikoču, a u muškim glavama pomalo 
bruji rakija. Svaki od njih broji krišom, koliko 
će metara kukuruza prodati i što će dobiti. Ra- 
duju se i svaki misli za se, a žive u zajednici. 
Sluša Ivan, kako i dalje nagađaju, a ne voli on 
ove razgovore o radu i dobitku, jer mu je sve do- 
dijalo, mrzi on pomalo tu zemlju, koja mu je 
grabežljivo ugrabila sinove i duboko im snažna 
tjelesa u svoju utrobu skrila. Bježi on od njenih 
ljepota, a i ono, što ima, raznijet će mu ovi do- 
šljaci. Prevrće Ivan ove misli kao grude crnice, 
te se ona lomi i opet skuplja u veće grude. Uvi- 
jek mu neka nevidljiva ruka trese dušom, kao što 
je on nekada tresao šljivama, pa misli, sve gnji- 
lija jedna od druge padaju na dušu i unose u nju 
nemir, dok on pokušava da se od svega otrese. 

I sad ga svega tuga obuzela, htio bi nekud da ode, 
da se izgubi. Koliko je puta i prije, a i danas po- 


NAPISAO TON 

želio, da ode prosjačiti i da krene prema drugom 
kraju, gdje vjetrovi drugačije duvaju. Pokuša- 
vao je, ali nije mogao. Otišao bi do brdašca, a 
onda bi ga nešto opet u selo privuklo i on bi na- 
stavio da se bori sa svojim starim tužnim mislima. 
Ponovno prestade razgovor. Većina drijema. Sa- 
mo djevojke šapću s najmlađom snahom. 

U komšiluku pijevci kukuriječu promuklo, na- 
vješćuju kišu. Još malo nešto prozbore, pa jedan 
za drugim odoše na spavanje. Ostade djed Ivan. 
Sjedio on i dalje nepomično. I večeras ga obu- 
zele želje da ode i da se više ne vrati. 

»Ne mogu ovdje, gdje me nitko ne voli. Ovo 
više i nije moje. Oteše mi, a ja sam star...« 
pognu glavu ». . . i slab.« Ipak, kad je osjetio, da 
je posvuda nastala tišina, iskrade se i pojuri, ko- 
liko je brže mogao, starom Petru na brijeg. Tu 
na brijegu okrijepi se rakijom i počne s Petrom 
razgovarati. Bili oni stari poznanici, a i skriveni, 
neprijatelji. Ivan je sumnjao na Petra, da mu je 
sinove optužio kod vlasti radi toga, što mu sred- 
nju kćer nije dao, a Petar na njega, što mu je 
upropastio život. Zbilja Petar je davno krenuo u 
svijet, ali se lani vratio skoro go i bos. Sad drži 
ovdje na vrhu kafanicu i katkad pijan od rakije 
pjeva uz gusle. Večeras je Ivan s njim mnogo 
govorio, htio je da dozna istinu o svojim sino- 
vima, slutio je, da Petar to zna, slutio je zato, 
što je on davno prijateljevao s njegovim najsta- 
rijim zetom. Petar nije odgovarao, okretao vodu 
na drugo kolo i pio, samo pio. 

Već su se obojica ugrijali. Gusle su zaječale u 
rukama Petrovim i glas mu zapištio, pa se ispra- 
vio i onda naglo pročistio sipljući deseterce o 
starom Vujadinu. Ivan je sisao karniš svoje lule 
i prazno buljio u glinastu zemlju kafanice. Bio 
je miran, glasovi sa struna odnosili su mu misli 
i on se skoro smiješio. Pjesma je bila na koncu 
otegnuta riječ, kao da je skamenila Ivana, on 
zastane, očekivao je još zvukova sa gusala, ali 
njih nije bilo. Dršćući je ustao, upiljio iznemogle 
oči u Petrove i netremice lagano prišao k njemu. 
Petar onako pijan zablenuo se i šapnuo: 

»Ivane!« 

Već su se oči starčeve približile, one su ovog 
puta bile pune plama i usna je prošaptala: 

»Reci, kaži, tko mi ote sinove?« 

Tajac. Oči blistaju. Petar ispusti gusle i one 
tresnuše gluho o zemlju. Opet mir, dok Ivan 
pruža ruku na rame Petrovo, a usne šapću: 

»Tvoj najstariji zet!« 

Starac ustukne. Pogleda Petra. 

»Jest! Tvoj liiajstariji zet!« 

Ivan se okrene, htjede da skrije suze, a onda 
se ponovo okrene i reče: 

»Hvala!« 

Na vratima Ivan zastade, pogleda na selo, po- 
milova ga još jednom i krenu prema drugom 
brdu udišući svježi dah prvog pretproljetnog 
praskozorja praznom dušom, a tugom prosja- 
čkom u očima. 

KUCTUKHl SVIJET 


1 KNJIŽEVNOST 

Pavao Butorac: PODRIJETLO SIK- 

STA V., p o v j e s n a studija, po- 
sebno otisnuta iz »Vjesni- 
ka za arheologiju i histo- 
riju dalmatinsku«, str. 24. — 
Mnogo će ove godine i Hrvata poći 
u Rim. Divit će se najvećem uresu Ri- 
ma: bazilici sv. Petra s prekrasnom 
kupolom, remek-djelom svjetskoga 
graditeljstva. Neka se sjete, da je ta 
kupola do;građena za Pape Siksta V., 
koji je podrijetlom bio iz Dalmacije. 
Otac toga Pape bio je iz sela Kruše- 
vice, koje spada pod općinu Herceg- 
novi u Boci Kotorskoj. On je kao dje- 
čak služio kod franjevaca u Kotoru 
te ga jedan franjevac povede sa so- 
bom u Italiju, gdje je radio kao 
vrtlar, oženio se, i iz toga mu se bra- 
ka rodio 13. prosinca 1520. sin, koji je 
24. travnja 1585. izabran za Papu pod 
imenom Siksta V- Sa podrijetlom, ži- 
votom i radom toga Pape upoznaje 
nas ova .knjižica, koja je pisana vrlo 
zanimljivo, te će je svatko na dušak 
pročitati, jer nam pokazuje, kako je 
na stolici sv. Petra od g. 1585. do 
1590. Papa našega roda, koji je bio 
jedan od najvećih Papa uopće. A. 

KAZ.AEIŠTE. 

Premijera drame »Demisija« od 
Bjornsona. Dne 22. veljače prikazana 
je u zagrebačkom Narodnom Kazali- 
štu prvi put drama »Demisija«, koju 
je napisao poznati norveški spisatelj 
Bjornstjerne Bjornson. U originalu 
drama nosi naslov »Paul Lange i Tora 
Pasberg« po glavnim licima, koja no- 
se čitavu radnju. Tim izmišljenim 
imenima htio je auktor da se, kao i 
redovito u svojim djelima, odaleči od 
konkretnog slučaja te da se zaustavi 
na samom problemu; hrvatski prevo- 
ditelj naprotiv dajući djelu naslov 
»Demisija« htio je naglasiti, kako je 
ta drama i u današnjim prilikama vrlo 
aktuelna te nas mora prisiliti da pra- 
vimo analogije s bezbrojnim primje- 
rima iz suvremenog javnog života. No 
svejedno u središtu svega stoji ličnost 
Patila Langea, uplivnog i zaslužnog 
političara i ministra u demisiji, koji 
se bori sa sobom i sa svojom okoli- 
nom, da u nestalnom ' nedosljednom 
političkom ambijentu postupa po svo- 
joj savjesti. Baš je odlučni momenat, 
radi se o »starom« predsjedniku kabi- 
neta i čini se, da o Lange-ovoj riječi 
ovisi njegov daljnji uspjeh. Taj pred- 
sjednik je svojevremeno pravio nedo- 
stojne intrige proti samome Lange-u 
i zloupotrijebio svoj položaj u mnogo 
slučajeva. No kralj je svejedno za nje- 
ga te nudi Langeu, koji se evo po 
treći put odriče političkog života i 
povlači u konačni mir, vrlo prikladno 
mjesto — poslanstvo u Londonu, samo 
da potpomogne dosadašnjeg pred- 
sjednika. S druge strane su narod i 
cijela Lange-ova stranka protiv pred- 
sjedniku te prav.e presiju na Lan- 
ge-a, da u ovako odlučnom momentu 
pomogne baciti s položaja starog krv- 
nika. Ali Lange uviđa da svaki čo- 
vjek, napose političar, ima mnogo 


mana, a da stari predsjednik ima po- 
red toga i mnogih zasluga, te da je 
njegova ličnost nenadoknadiva u sa- 
dašnjim prilikama — pa radeći po 
svom dubokom uvjerenju i usprkos 
svim prijetnjama i nevoljama, koje će 
mu budućnost sigurno donijeti, po- 
mogne i spasava starog predsjednika. 
Tu je konac njegove političke kari- 
jere, jer ga i najbliži ostavljaju. Tora 
Pasberg, snažna ličnost, potpuno iz- 
građena, njegova ljubav, hoće da ga 
podigne i spasi i udešava s njime bi- 
jeg u inozemstvo. No dok je ona od- 
sutna zbog zadnjih priprema, neoče- 
kivana depeša baca Lange-a u staro 
duševno raspoloženje, u kojemu sam 
sebi oduzima život. — Ličnost Lan- 
ge-a interesantan je psihološki pro- 
blem, a ponekad je i previše problem, 
a da bi nam mogla dati iluziju real- 
nosti. Lange-a je igrao g. Dubravko 
Dujšin, a Toru Pasberg gđa Vika 
Podgorska. L. P. 

F 1 C M 

Prvi češki tonfilm u Zagrebu. Kra- 
jem veljače prikazivan je u zagreba- 
čkom Edison Palače Kinu češki ton- 
film »Pred maturo m«, koji je 
nakon onog poljskoga, što smo ga 
nedavno ovdje prikazali, opet bio je- 
dan od rijetkih slavenskih filmova kod 
nas. Presićeni smo prijašnjim ameri- 
čkim i sadašnjim njemačkim tonfil- 
movima, te se s pravom veli, da uz 
naše Narodno Kazalište postoji u Za- 
grebu zapravo još 9 njemačkih kaza- 
lišta, to jest 9 kinematografa, u ko- 
jima vlada njemačka riječ. Sad će opet 
početi jače da dolaze i američki fil- 
movi, pa tako njemački i engleski 
jezik i duh dominiraju nad publikom, 
koja u kinima traži razonodu. U ta- 
kvim prilikama odlane ti, kad s kine- 
matografskog platna jedamput čuješ 
i slavensku riječ. Dok je poljski film 
»Bijeg u život« bio dosta škrt u go- 
voru, ovaj češki film »Pred matu- 
rom« bio je većinom govoreni film. 
Film je krasno režiran i snimljen, a 
glume u njem najbolji češki filmski 
glumci. Užitak je bio gledati taj film, 
koji se visoko izdiže iznad prosječnih 
filmova, što smo ih vični gledati. I 
sadržaj je vrlo zgodno obrađen, rad- 
nja jako napeta. Tek možda se da 
prigovoriti tomu, što bi film, u kojem 
đak pogodivši metkom profesora, koji 
ga je srušio, doziva prestrogoga pro- 
fesora u neku ruku k pameti, da bude 
bolji prema đacima — mogao ne baš 
povoljno djelovati na mnoge đake. 
Željni smo, da više puta čujemo tako 
i druge slavenske filmove. A. 

Papa u tonfilmu. Kad je Sv. Otac 
Papa Pio XI. 11. veljače govorio u 
vatikanskoj radio-stanici pregodom 
stavljanja u pogon nove Marconijeve 
aparature na ultrakratke zrake, bio je 
prvi put tonfilmski sniman. Tako smo 
imali prilike nedavno, da te tonfilm- 
ske snimke vidimo i kod nas u kinima 
u Foxovu žurnalu. Snimke su dobre, 
ponešto prekratke, a glas Papin se 
nije čuo dosta razgovijetno, no ipak 
je taj dio žurnala publika pratila po- 
sebnom pažnjom. 


JE Cl VAM POZMIO? 

JE LI VAM POZNATO? 

1. Kojim se sve znanjima i umije- 
ćima bavio hrvatski isusovac i uče- 
njak Ruder Bošković? Koliko je je- 
zika poznavao? 

2. Je li Gajeva davorija »Hajde, bra- 
tjo . . .!« bila prevedena na talijanski 
jezik? 

3. Tko je jednog znamenitog Hr- 
vata nazvao »tintenkopf«? 

4. Što je »Lorko«, a što »lorko«? 
U kojemu se hrvatskom djelu o ovo- 
me govori? 

5. Sa kojim su sve šarama šarali 
sredovječne grbove? 

6. Što je »halo«? 

7. Što je »bolest s otoka Wight-a«? 

ODGOVORI NA PITANJA 
IZ PROŠLOGA BROJA. 

1. Hrvatski je književnik Marko 
Bruerović, zapravo Fruere Derivaux, 
rodom Francuz. Rođen je u Lionu. 
Umro je 1825. kao francuski konsul u 
Tripolisu. Hrvatski je jezik naučio 
kao francuski konsul u Dubrovniku i 
u Travniku, pa je na njemu uz ostalo 
napisao tri pokladne igre: »Čupe«, 
»Spravljenice« i »Zvjezdoznanci« te 
šaljivu igru »Vjera nenadana«. 

2. Ivan Švear, profesor u Požegi, pa 
župnik u Požeškim Sesvetama, napi- 
sao je »Ogledalo Ilirije«. To je prva 
povijest hrvatskih i srpskih zemalja, 
napisana i tiskana hrvatskim jezikom. 
Švear je rođen u Ivanićgradu 12. svib- 
nja 1755. Umro je 13. rujna 1839. Po- 
kopan je u župnoj crkvi u Požeškim 
Sesvetama. 

3. Hrvatski slikar Celestin Medović 
bio je kršten na ime Mato. Stupivši 
u franjevački red uzeo je redovničko 
ime Celestin, što ga je zadržao i ka- 
snije kao vanjski svećenik. Rođen je 
na Kuni na poluotoku Pelješcu, a 
umro je 26, siječnja 1920. u Sarajevu, 
odakle su mu zemni ostatci preneseni 
i sahranjeni u mjestu rođenja. 

4. Švajcarska je savez od dvadeset 
i dva samostalna kantona (državice) 
i to poimence: Zurich, Bern, Luzern, 
Uri, Schwyz, Gornji i Donji Unter- 
\valden, Glarus, Zu-g, Fribourg, So- 
leure (Solothurn), Basel grad i ze- 
mlja, Schaffhausen, Appenzel (oba 
Roda), Sveti Gal, Grisons (Graubiin- 
den), Aarau (Aargau), Thurau (Thur- 
gau), Tessin, Vaud, Valais, Neuchatel 
i Geneve. 

5. Jakin je hrvatski narodni naziv 
za talijanski grad Ancona. Naziv se 
može čitati i u hrvatskim pisanim spo- 
menicima od XV. stoljeća pa dalje. 

6. Ožujak znači, da je to mjesec 
promjenljiva vremena. Uz ovu se ri- 
ječ čuje u narodu i riječ lažak, što 
uostalom isto znači. 

7. Latinski je naziv za mjesec ožu- 
jak, mart ili marat. U Dubrovniku i 
ponekim otocima govori se i marač. 
Ime mu potječe od Marsa, rimskog 
ratnog boga. Mart je, prije nego li 
je Numa nadodao januar i februar, 
bio prvi mjesec u godini. Rimljani su 
novu godinu počimali nadom u nove 
borbe i osvajanja posvećujući ratnom 
bogu prvi godišnji mjesec. 

Magični Kvadrati 


Sastavio Ogulinski Tkalac 

Od 18 A, 2 B, C, Č, 5 E, H, 8 I, 4 K, 
2 L, 3 M, 7 N, 6 O, P, 11 R, 4 S, 2 T, 
U i 2 V sastavi slijedeće riječi: 1 — 2 
pravilo, red (str.); 3 — 4 pripadnik ru- 
skog plemena; 5—6 pustinjak; 7 — 8 
mjera za tekućine; 9 — 10 vrst ptice; 
11 — 12 prenoćište; 13 — 14 stražar; 15 
do 16 boja; 17 — 18 židovski mjesec; 
19 — 20 mjesto u Boci Kotorskoj. 

1 — 7 država u Aziji; 2 — 8 borilište; 
3 — 9 podneblje; 4 — 10 domaća životi- 



nja; 5 — 15 pripadnik evropskog na- 
roda; 6 — 16 vječni Žid; 11 — 17 muha- 
medovski vjerski zakon; 12 — 18 lijek 
protiv groznice; 13— 19 mjesto u Gor- 
skom Kotaru; 14 — 20 židovski sve- 
ćenik. 

ODGONETKA KRIŽALJKE IZ BR 8 

Vodoravno: 1. ral, 3 loj, 6. avet, 

7. misa, 8. opat, 9. raja, 10. Apolo- 
gija, 15. akademija, 20. erat, 21. kako, 

22. orao, 23. raka, 24. Bak, 26. bor. 
Koso — od lijeva prema 

gore: 6. ar, 7. mo (imot), 8. ova, 10. 
apel, 11. pat, 1*2. ot (to), 13. gas, 14. 
ja, 20 E(ugen) K(umićić), 21. K(oza- 
rac) I(van)„ 22. oratorij, 22 a. rad, 23. 
raj, 24. baterija, 25. ao, 26. baka, 27. 
oko, 28. Ka. 

Koso — od lijeva prema 
dolje: 1. retorika, 2. at, 3. lija, 4. 
osa, 5. ja, 6. apotekar, 6 a. val, 7. maj, 

8. op., 9. ri, 15. arak, 16. kao, 17. at 
(ta), 18. mak, 19. jo, 20. era, 22. Ob, 

23. ro. 

ODGONETKE KRIŽALJKE IZ BR. 9. 

Vodoravno: 2. Ca. 4. Beda. 6. 
An. 7. Roman. 10. Al. 11. Mi. 12. Kip. 
14. Gabriel. 16. Ar. 17. Ps. 18. OK. 19. 
Ra. — Okomito: 1. Trice. 3. Adam. 
4. Baraka. 5. Anam. 8. Alib. 9. Niče. 



kao i ostalo željezno 
pokućtvo kupujete 
najbolje i najjeftinije 
kod proizvadjača 

FILIP BAUKA, 

ZAGREB 
ulica IVINA DEŽMCNA br. I. 

(Prolaz Tuškanac) 
Telefon 83-60 i 53-46 



•rt 

a 

rt 

© 

8 


8 

ti 

8 

e 

*6 

« 

8 

A 

© 

% 

8 

© 

X 

a> 

U 

v 

t 

? 


X 

0 

rt 

*3 

Q 

u 

T3 

63 

H 

© 

© 

•n 

3 

rt 

> 


8 

C/D 

£S 

>N 


© 

•J 

1 


8 

a 

S? 


5 

© 

X 

o 

« 

•rt 

8 

-rt 

o 

<u 

>© 


<u 

•rt 

X 

•rt 

? 

8 

© 

3 

► 

U 

rt 

Gfl 

a 

C/D 

DBB 


ČUVANJE LICA I KOŽE 



Za trajno konzerviranje lica i kože , da 
bude lijepo, čisto i bajno, neka svatko upo- 
trebljava za pranje 
samo Novoderma 
Sapun, a iza pranja 
neka sebi samo ma- 
lo navlaži lice ili 
kožu, ruku sa kra- 
stavčevim mlijekom. 
Cijena Novoderma 
sapunu dinara 10'— 
Krastavčevo mlijeko 
boca dinara 15'— 


Proizvodi i u promet stavlja stara 
godine 1599. osnovana 


Kaptolska Ljekarna sv. Marije 
Zagreb, Dolac kraj Tržnice 


Ljekarnik Vlatko Bartulić, 


Dobiva se u svakoj ljekarni 


S A H 


PROBLEM BROJ 12. 


Samuel Loyd 



RJEŠENJA (SIJEČANJ) 


Br. 

1. — Krivo u svom 

izvornom 

otisku štampan. Zbog toga smo sva- 

kom 

natjecatelju priznali 2 boda. 

Br. 

2. 



1. Tf4 — d4 

Ke5 — f5 


2. Ke3 — f3 

Kf5 — g5 


3. c5xb6 h5 — h4 ili Kg5 — f5 


4. Td4 — d5 

mat 

(4 boda) 

Br. 

3. 



1. Dh7 — h2 

e4 — e3 


2. Dh2— f5+ 

3. Df4 — e5 

Kd4 — c5 


ili Sg5 — e6 

mat 

(3 boda) 

Br. 

4. 



1. Tf6 — c6 i t. d. 

(2 boda) 

Br. 

5. 



1. Kd6 — e5 i t d. 

(3 boda) 


Riješili s v e i postignuli 15 b o d o- 
v a: Franko Filipčić, Stenjevec, Emica 
P. Filipčić, Zagreb. Vinko Buble, Split. 
Zlatko Modor, Ljubomir Lovrić, Sri- 
jemska Mitrovica. Zvonimir Marčec, 
Sarajevo. Marko Vukasović, Samobor- 
Zagreb. 

13. bodova: Nikola B. Rosso, M. 
Slade Šilović, Trogir. Zlatko Horvat f 
Bjelovar. Milica Kušić, Koprivnica. 
Mladen Kabalin, Zorica Sajko, Zagreb 
(osim br. 4). 

9 bodova: Niko Bogdanić, Ćiril 
Bubić, Split., Marijan Neinec, Jagica 
Pavlić, Zagreb. Jurica Zorman, Bre- 
žice (osim br. 2, 4). 

7 bodova: Zvonko Blažević, Kar- 
lovac (samo br. 1, 2). 

Stiglo sveukupno 21 rješenje. (U 
rezultat ne priznajemo jedno rješenje 
zbog nečitljivosti, a drugo zbog ne- 
potpune adrese). Postignuto 235 bo- 
dova. Nagrada je podijeljena prvom 
stiglom rješenju t. j. g. Branku Filip- 
čiću iz Stenjevca. 

ŽENSKI 

NAŠ V R T 

PROLJETNI VRTNI RAD 

Zima nam je na izmaku. Naše vri- 
jedne domaćice žele imati ranoga ra- 
sada od raznog povrća, pa za to ne- 
ka se odmah pobrinu za klilo. Za mali 
vrt može se sjeme posij ati u sandu- 
čiće. No osim toga ima u vrtu još 
puno drugih poslova. Ako niijesmo 
prije, a mi ćemo odmah točno pregle- 
dati na voćkama svaku granu i sva- 
ku pojedinu grančicu. Sve suhe i ne- 
potrebne obrezat ćemo, a oistale oči- 
stiti od guisjeničjih zapredaika. Nada- 
lje ćemo ostrugati staru i ispire alu 
koru. Sve ćemo ovo baciti u vatru. 
Poradi raznih ušiju i druge gamadi 
poiprskat ćemo cijelu voćku 5% ra- 
stiopinom »Neo Dendrina«. Prsikanje 
se obavlja š/to prije, svaikalko prije ne- 
go što je voćka izcvjetaila ili izlistala. 
Ako je voćka zaražena krvavom uši, 
onda osim škropljenja moramo oko 
voćke otkopati zemlju, pa posuti ži- 
vim, sitnim vapnom, a zatim opet na- 
bacati na nj zemlju. Imaš li prelkala- 
miti 'koju divljaku, učini to što prije. 
Presađivati voćke možemo još i sada. 
Isto i grmlje, jagode, ribiz, ogrozd, 
maline, lješnjak ibd. Sad treba obre- 
zati, a'ko to nije već učinjeno, vinovu 
lozu i drugo vrtno grmlje. Sve to 
treba okopati, a prema potrebi i po- 
gnoijiiti ili posve zrelim stajskim gno- 
jem ili kompostom ili vještačkim gno- 
jem. Jesenas posađeni presad salate, 
i kupusa treba okopati. Isto tako će- 
mo okopati luk, jagode, šipargu, špi- 
nat i rano proljetno cvijeće kao: 
ziumibul, jaglac, ljubice i drugo. Ruže 
ćemo otkriti i obrezati. Čim prije tre- 
ba posijati grašak i špinat, a posaditi 
crveni luk i češnjak. Osim toga druge 
polovice ožujka posadi't ćemo nešto 
ranoga krumpira. Pod konac ožujka 
možemo, ako je prispio, presađivati 
rasad iz klila ili iiz sandučića. No dok 
se bojimo mrazova ne smijemo pre- 
saditi mi rajčice ni papriku. Ovo će- 
mo ositaviti za kasnije toplije vrije- 
me. Gredice, određene za presađiva- 
nje rasada, možemo prije presađiva- 
nja pognojiti zrelim gnojem ili vje- 
štačkim gnojem. Ali gnoj treba od- 
mah i plitko zakopati, jer izložen 
suncu gubi puno na vrijednosti. Sve 
preostatke zelemja od prošle godine 
pokupit ćemo i spaliti. Tako ćemo 
uništiti svu gamad, koja se nalazi na 
tim otpacima. Napokon koncem ožuj- 
ka ili početkom travnja treba posi- 
jati zelenje za juhu: mrkvu, peršdn i 
paštnjak. Za pokus ćemo u isto vri- 
jeme posijati i nešto graha i krasta- 
vaca. Ivan Sitarić 

DOMAĆICE 

kupujte potrebitu sta- 
klarsku i porculan- 
sku robu u staklani 

R. PASARIC. ZAGREB, 

Ilica 5 Ilica 5 


SVIJET 

ZDRAVLJE 

Gripa se i ove godine opet poja- 
vila. Ta opasna bolest počinje sa pr- 
vim znacima prehlade. Zato treba od- 
mah da se zaštitimo od većih kompli- 
kacija sa poznatim Aspirin tabletama. 

Liječenje gripe. Gripa obično po- 
čima umornošću, glavoboljom i jačom 
groznicom. Kod nekih se pojavljuje 
kostoboljom, bljuvanjem ili prolje- 
vom. Gripa obično traje do desetak 
dana. Ona nije opasna, ali je se valja 
dobro čuvati, jer se iza nje može po- 
javiti upala pluća, ili upala mozga. Za 
to čim osjetiš njene znakove, odmah 
lezi u krevet, te uzmi hladne obloge 
oko ipflsiju i leđa. Soba neka je veoma 
topla, a hrana laka. Svakako ne izlazi 
prerano iz sobe i postelje, a najbolje 
je da odmah pozoveš liječnika. 

Liječenje kašlja medom. Med se od 
davnine upotrebljava protiv kašlja 
kao domaći lijek. On ublažava ne- 
samo kašalj, nego ujedno i sprečava 
daljni razvoj raznih bolesti. On po- 
voljno -djeluje na upalu sluznice. Med 
raskužuje, čisti, hladi i stvara povolj- 
nije stanje za daljne liječenje. Med 
ima u sebi eteričkog ulja i drugih ne- 
kih sastojina, koje nam donose olak- 
šanje i koje djeluju da možemo brže 
zaspati. Med je isto kao i malinov sok 
dobro sredstvo protiv jače tempera- 
ture, osobito kod djece koja kašlju. 
On veoma povoljno djeluje na srce, 
jetra i bubrege. Nu pokraj svega toga 
med je izvrsna i laka hrana, koja ne 
opterećuje, već snaži i jača naš orga- 
nizam. I. S. 

Širola — Deželić: 

ABECEDA ZA NAŠA ČEDA, 

KOJA SE PJEVA I GLEDA 

za dječji glas uz pratnju klavira 
Cijena 30 Dinara 

KUĆA DOBRE ŠTAMPE 

Zagreb, Trg Kralja Tomislava 21 


KUHINJSKI RECEPT/ 

JEDAN KORIZMENI TJEDAN 

Nedjelja. Objed: Teleća juha . 
s okrugljicama od jetara. Pohani te- 
leći odresci, riža s rajčicama i salata. 
Torta od naranče. (»Obitelj« 1932. br. 
11.) — Večera: Kuhani sušeni jezik 
s hrenom. 

Ponedjeljak. Objed: Francuska 
krušna juha. Grah na francuski na- 
čin s makaronima. (»Obitelj« 1932. br. 
45.) Kompot. — Večera: Naduvak od 
šunke. 

Utorak. Objed: Talijanska juha 
od kelja. Faširano meso s varivom od 
krumpira. — Večera: Punjena jaja 
(»Obitelj« 1932. br. 8.) 

Srijeda. Objed: Juha od ^špinata. 
Pita od sira. (»Obitelj« 1932. br. 50.) 
— Večera: Cvjetača s parimezanskim 
sirom. 

Četvrtak. Objed: Juha od ja- 
bučnoga vina. (»Obitelj« 1932. br. 43.) 
Teletina u soku od rajčice s okruglji- 
cama od žemlje. — Večera: Naduvak 
od riže obložen kuhanim jabukama. 

Petak. Objed: Juha od krumpira. 
Pečena morska riba s krumpirom. Ili: 
Štuka u vrhnju. (»Obitelj« 1932. br. 
49.) — Večera: Valjušci od grisa. 
(»Obitelj« 1932. br. 46.) 

Subota. Objed: Juha od sardelica. 
(»Obitelj« 1932. br. 11.) Varivo od 
leće s pohanim žemljama. Kuhane 
suhe šljive. — Večera: Pečeni krum- 
piri s maslacem. 

Talijanska juha od kelja. Očisti 
glavice kelja, nareži na rezance, pir- 
jani na slanini, dok ne požuti i zali- 
jevaj juhom od kosti. Kad kelj posta- 
ne mekan, dodaj malo biibera, zatim 
uspi rižu, pirjanjenu u posebnoj po- 
sudi. Tada sve zajedno prokuhaj, a 
kad nosiš na stol, uspi nekoliko žlica 
naribanog parmezana. 

Cvjetača s parmezanskim sirom. 
Kuhaj cvjetaču u slanoj vodi, dok ne 
omekša. Načini umak od maslaca, bra- 
šna i juhe te ulij Vs litre mlijeka pro- 
miješana sa 3 žumanjka. Metni ku- 
hanu cvjetaču u posudu za pečenje, 
prelij preko nje umak, pospi nariba- 
nim parmezanskim sirom, nakapaj ga 
s malo rastopljena maslaca i peci u 
pečenjari, dok ne požuti. 

Pečena morska riba. Uzmi morsku 
ribu, kakvu god hoćeš, očisti je i naj- 
prije natari izvana i iznutra limunom. 
Zatim nasoli, pospi biberom i metni 
u posudu za pečenje namazanu ma- 
slacem. Ribu pospi sitno kosanim ka- 
prima te sitno kosanim lukom i per- 
šinom. Metni na nju nekoliko koma- 
dića maslaca i malo kiselog vrhnja pa 
peci polagano u vreloj pečenjari. Kad 
se sok ukuha, prilij malu čašicu bijela 
vina. Nosi se na stol tako, da se oko 
ribe naslaže krumpir kuhan u slanoj 
vodi. S. A. 

Vjeverica dotrči k dječaku i obeća mu da će 
ga sakriti u dvoru svojih roditelja. 

»Zašto ti ne stanuješ u tom dvoru već lutaš 
po šumi u neprestanoj opasnosti od grabežljivih 
zvijeri?« upita dječak. 

»Željela sam veći prostor, nego što je bio u 
dvoru mojih roditelja i ostavila sam svoje rodi- 
telje. Ali sad ću im se vratiti zauvijek, jer su me 
šape vuka opametile.« 

»O, kako se veselim,« zapjeva ptica, »da će 
dječak imati lijepo i mirno noćište.« 

I oni se uputiše prema dvoru, koji je bio vrlo 
blizu. Vjeverica ih je vodila. Pred nekim orija- 
škim drvom ona stane i reče: 

»Već smo stigli.« 

Vjeverica pritisne u dugme električnog zvonca, 
što je bilo sakriveno u bršljanu jednog debla. 
Tad ih odjedamput obasja svijetlo i pred njima 
iskrsnu dvije vjeverice. One rekoše neke zago- 
netne riječi, na koje im vjeverica također zago- 
netno odgovori. 

Te dvije vjeverice bile su vratarice dvora. Je- 
dino su one znale otvoriti dvor. Kad su čule za- 
gonetne riječi i prepoznale kćerku svojih gospo- 
dara, priđoše drvu i zavukoše šape u bršljan, a 
tad se pred njima otvori zemlja i oni uđu u ras- 
košan dvor vjeveričinih roditelja. 

Dvor vjeveričinih roditelja bio je kao veliki 
vrt. Tu nije bilo soba ni odaja. U njemu je bilo 
puno drveća. Svako drvo je imalo cvijeće posebne 
boje. Bilo je drveća s bijelim cvjetovima, s crve- 


nim cvjetovima, sa zlatnim cvjetovima i t. d. A 
svako je drvo imalo posebno svijetlo oko sebe 
prema froji svog cvijeća. Tako je na pr stablo 
sa bijelim cvjetovima imalo bijelo svijetlo, sa 
crvenim crveno svijetlo, sa žutim žuto svijetlo. 
Bilo je i ptica raznovrsne boje. Kad bi te ptice 
letjele padao bi s njihovih krila prah onakve boje, 
kakve su boje bila krila. Tako bi ptice svojim 
letom satkale divne sagove, što bi pokrivali ze- 
mlju tog čarobnog vrta. A te su ptice bile tako 
pitome, da su dječaku slijetale na rame i nešto 
mu tiho pjevuckale. 

Kad su se približili stablu sa zelenim svijetlom 
i zelenim cvijećem, ugledali su dvije vjeverice 
obučene u zeleno ruho. 

»Kćerkice!« uskliknuše u velikoj radosti. To su 
bili roditelji male vjeverice. Izljubili su se s njo- 
me, izmijenili nekoliko radosnih riječi, izmilovali 
se s njome, a onda ju upitaše, koga im to vodi 
u dvor. 

»Vodim vam dječaka, koji mi je spasio život, 
i čarobnu ptičicu, njegovu dobru drugaricu,« reče 
vjeverica. 

Roditelji su veoma srdačno primili dječaka 
u svojoj dubokoj zahvalnosti. A i pticu su lijepo 
primili, jer su bili jako dobri. Dali su postaviti 
stol, na koji su vjeverice donijele razna jela i 
neobično ukusna vina. Poslije večere vjeveričin 
otac reče jednu zagonetnu riječ i pred njima 
iskrsnu patuljci. Patuljci su bili odjeveni u crveno 
ruho i imali su duge, bijele brade. Oni su držali 


LIJEPU KOSU I LIJEPU GL4VU 


sa jošte ljepšim 
uvojcima lijepo 
njegovanu, ot- 
mjene pojave, 
trajno izgladje- 
nu i očešljanu, 
bez prhuta i is- 
padanja kose po 
odijelu, imade 
samo onaj, tko 
svoju kosu nje- 
guje redovito sa 

Biljevnom 
isc r pin o m 
od kopriva 

DOBIVA 



S E 


Bujan rast kose 

po naravi, a bez njege čini ko- 
su nesredjenom, a time dobiva 
čovjek slab i neotmjen izgled. 
Toga radi preporuča se svako- 
me iskušano sredstvo, a to jest 

Biljevna iscrpina od kopriva 

Kroz tjedan dana postaje kosa 
uredjena — otmjenog izgleda 
Cijena boci Din 20 —. Proizvodi 
i u promet stavlja stara god. 
1599. osnovana Kaptolska lje- 
karna, VLATKO BART ULI Ć 
Zagreb, Oolac kraj Tržnioe 
U SVAKOJ LJEKARNI 


Emancipirajte se 

od Inostranih proizvoda, u 
tome leži Vaš patriotizam 

DINARA 6*— 

SALVODONT 

pasta za zube, bijeli zube, odstranjuje 
I rastapa zubni kamen. — Proizvodi : 
Drogerija SALVATOR 
Zagreb, Ilica 61 — Vlasnik M. F. J. Segedl 
Kod narudžbe od 12 tuba uz izrezak 
ovog oglasa oijena tubi Dinara 5*— 


Za svoja djecu odmah naručite 

„MACU MLADOST 00 

najljepši dječji časopis? 

u ruci zvončiće i njima su zvonili prelijepe pje- 
sme. A uz pjesmu su vrlo vješto plesali. Ptičici 
se najviše svidjelo to,- što bi se kad su oni ple- 
sali, uhvatili za njihove cipele djeca još manja 
nego što su bili patuljci. 

»To su palčići,« upozori pticu vjeveričin otac. 

»Ja mislim, da je dosta toga plesa,« reče vje- 
veričin otac i udari šapom po stolu, našto patu- 
ljaka nestane. 

Ptici je bilo žao, što se ples prekinuo, ali ne- 
tom je ona za to požalila stvori se pred njima 
pet bijelih vukova. Vuci su stajali na stražnjim 
nogama, a prednjim su držali frule i u njih svi- 
rali. Ptica se nije dovoljno mogla načuditi bije- 
lim vukovima i njihovoj žalosnoj, ali krasnoj 
svirci, jer oni i brzo iščeznu, a iza njih se poja- 
više vile sa tankim lepršavim velima. One su ple- 
sale oko jezera, koje se odjednom pred njima 
ukazalo. Plesale su vrlo dražesno i pjevale tako 
divno, da su sve ptice utihnule da ih slušaju, a 
neke vjeverice, koje su u drugom kraju plesale, 
stale su da gledaju njihov ples. Po jezeru, oko 
kojega su plesale, plovili su bijeli labuđi, a na 
njima se vozio mali kralj patuljaka u zlatnoj 
odori. On se vozio prvi, a za njim cijela njegova 
pratnja. Prolazio je kroz dvored malih čamčića 
punih cvijeća, iz kojih se orilo: »Živio kralj!« 

»Divno!« otme se usklik dječaku. »Možeš biti 
sretna, vjeverice, da tvoji roditelji imaju takav 
dvor.« 

»A ipak nam je pobjegla,« ukori je otac. 

»Pusti je na miru,« reče mu žena. »Glavno je, 
da nam se vratila. Budi veseo!« 

»A kako si joj, dječače, spasio život?« upitat 
će otac. 

Tad mu dječak ispriča potanko svoje doživ- 
ljaje, medu kojima ispripovijedi svoj susret 
s njegovom kćerkom i njezin spas. 

»Bijedni dječače,« sažali ga vjeveričin otac. 

»Zašto ti ne bi, dječače, s nama stanovao?« 
upita vjeveričina mati. 

»A moj otac? « 

»I on, naravno!« doda stari. 

»Sjajno,« usklikne dječak. »Kako sam sretan. 
Ali kako ću svoga oca dovesti ovamo? Vuci će 
vrebati na mene.« 

»Gdje tvoj otac sada prebiva?« upita ga vje- 
veričin tata. — Dječak mu rekne ime sela, u ko- 
jem živi njegov otac. 

»On će biti tu za deset minuta.« 

»Tu, za deset minuta? Je li moguće?« 

»Jest,« uvjeravao’ ga je stari. »Moram samo 
dobiti čaroban štapić i kad njime dirnem jednu 
tikvu, onda će se tvoj otac stvoriti tu za deset 
minuta.« Tada zavikne jednu riječ i pred njim 
iskrsne patuljak u zelenom odijelu. 

»Potraži mi pod drvom za žutim cvijećem i 
žutim svijetlom čarobni štapić i tikvu«. 

Patuljak se izgubi i za tili časak donese ča- 
robni štapić i tikvu. Stari zatim dirne štapićem 
tikvu i izgovori neke zagonetne riječi. 

»A što će biti sa šibom pitomosti?« zapita malo 
kasnije dječak. 


»E, one će nam trebati da pripitomimo neko- 
liko vukova,« reče vjeveričina mati. 

»Da, htjeli bismo imati orkestar vukova,« doda 
vjeveričin otac. »Ja ću sutra poslati jednog pa- 
tuljka aeroplanom. On će iz aeroplana znati 
ubrati tu šibu, jer je vrlo vješt, a poslat ću ga 
u aeroplanu, da mi ga vuci ne požderu.« 

Ušutjeli su i divili se dalje plesu i pjevu vila te 
prizoru na jezeru. 

Kad se ukazao dječakov otac,' otelo se dje- 
čaku takvo urnebesno veselje, da su vile, pre- 
strašene, pobjegle, a kralju patuljaka je pala 



PRED NJIM ISKRSNE PATULJAK U ZELENOM ODIJELU 


kruna s glave od straha u jezero i morali su je 
patuljci loviti udicom. 

Dječakovu ocu ponudiše udobnu naslonjaču 
i pogostiše ga sjajnom večerom, a kad je pove- 
čerao, predloži mala vjeverica, da se prošeću 
čamcem po jezeru, što i učiniše. 

Dječak i njegov otac, vjeverica i njeni rodi- 
telji sretno žive u čarobnu dvoru pod zemljom. 

A čarobna ptica? Je li se vratila svojoj šumi 
zaželjevši se široke slobode? Ne, ona je ostala 
u dvoru. Uz njeno malo ptičje srce prirastao je 

dobri dječak, da se nije mogla rastati od njega. 

* 

Ovo je istinita priča. Nije izmišljena. Mene 
su neki dan pozvali u dvor vjeverici i kazali mi 
ovu priču, koju sam na dječakovu molbu napi- 
sao. Dječak je želio, da napišem i tiskam tu priču, 
da vas, djeco, poučim, kako treba biti dobar pre- 
ma svojim roditeljima, kao što je on bio prema 
svome ocu. Da nije bio dobar prema njemu, ne 
bi danas sretno živio u čarobnom dvoru. 

Liječnik i bolesnik. Bolesnik: 
»Gospodine doktore, prije pet godina 
izliječili ste me od reumatizma, pa ste 
mi tom prigodom preporučili, da se 
čuvam od vlage. Ja sam vas sada do- 
šao zapitati, smijem li se ipak jednom 
okupati?« 

Udvorni brijači: »Ja sam s velilkom 
zanimljivošću pročitao 5 vaših knji- 
ga,« polaska 'brijač svome mušteriji, 
nekom književniku. 

»Ali ja sam napisao samo dvije 
knjige.« 

»No ja sam ih dva i po puta pro- 
čitao.« 

Dobar je strah. Hipnotičar se pro- 
ducira pred većim brojem publike. 
Uprvši prstom u jednoga čovjeka re- 
če: »Ovog ću sada uspavati, a on će 
u snu zaboraviti sav svoj dosadašnji 
život.« 

Na to jedan iz publike poviče: »Sta- 
ni, ako Boga znaš, on mi je dužan 
200 dinara!« 

Ideja. Mlada se žena oštro posvadila 
sa svojim mužem. Ubrzo se zatim po- 
mirila, a za spomen toga oboje posa- 
diše jednu voćku u vrtu. To je ona 
pričala svojoj majci. 

Majka (smiješeći se): »Da sam ja 
tako činila svaki puta, kad sam se 
svadila s tvojim ocem, mi bismo danas 
imali veoma velik voćnjak.« 

Mala zabuna. Trgovac živinom br- 
zoj avlj a svojoj ženir »Ako danas vlak 
ne bude primao volova, doći ću sutra 
ujutro.« 


E 


Karte ne lažu. Vračarica (mla- 
doj šiparici): »Ja vidim jednog mladog 
čovjeka sa tamnocrnim . . .« 

Š i p a r i c a naglo upade: »Nije isti- 
na, on je plav.« 

Vračarica: »Ali pustite me iz- 
govoriti! Vidim ga sa tamnocrnim 
ogrtačem i plavim vlasima.« 

Okolnost. Tetka: »Ali Zlata, za- 
što ti uvijek pripovijedaš, da su tvoje 
ospice bile teže od Micinih?« 

Zlata: »Pa to je sasvim razu- 
mljivo, jer ja sam imala ospice za 
vrijeme školskih ferija.« 

Zanat. Doktor Trus sjedi za stolom 
i nervozno prevrće papire. Netko po- 
kuca na vrata. 

»Napred,« reče doktor Trus ne oba- 
zirući se. 

U sobu stupi priprosti seljak. 

»Svlačite se!« reče doktor Trus na- 
stavljajući rad. 

»Gospodine doktore,« započe seljak. 

»Svlačite se!« ponovi doktor odlu- 
čnije sve u življem radu. 

»Molim Vas, budite dobri, gospo- 
dine doktore . . .« 

»Velim vam, da se svlačite,« nastavi 
doktor Trus, »no što zapravo vi ho- 
ćete?« 

»Dovezao sam ugalj.« 

Prevejanac. Jurić (učitelju): »Da 
li je čovjek kažnjiv za ono, što nije 
napravio?« 

»Nikako,« odgovori učitelj. 

»Dobro, molim, ja nisam napravio 
domaće zadaće.« 



— Halo, draga Ivko! Dugo sam te 
morala dozivati... Što? Zakasnila si 
danas s objedom? Imaš gosta?... A 
tko je to? . . . Bratić tvoga muža? . . . 
E, onda ne ću da te zadržavam. Htjela 
sam ti samo reći, da sam jutros dobila 
poštom Širolinu »Abeceda za naša 
čeda«. Divne sam te dječje pjesmice 
zavolila još onda, kad su neke izlazile 
u lanjskoj »Obitelji«. Onu o kokotu 
pa o Radojici uvijek pjevuljim, a Ja- 
sna ne će ni da zaspi, ako joj ne po- 
čnem gunđati uspavanku »Ljuljaj, 
ljuljaj u Bešici«. Uveče kad s njom 
legnem u isto vrijeme spavati, nepre- 
stano se javlja iz svojih kolica, u ko- 
jima spava: »Mama... mama...«, 
dok ne zagunđam opet uspavanku. 
Onda se smiri zadovoljna . . . Kad sam 
jutros primila zbirku tih prekrasnih 
dječjih pjesama, sva sam bila izvan 
sebe od radosti te jedva dočekah čas, 
da mogu sjesti uz glasovir i proći 
svih tih trideset popjevaka od početka 
do kraja. Velim ti: divota! Ima ih do- 
duše, kojima ne mogoh na prvi mah 
shvatiti i usvojiti melodijski karakter, 
ali tvrdo sam uvjerena, da ću se već 
i u njih uživjeti. Širolina glazba nije 
takva, da se glatko prima čovjeka na 
prvi mah. Ova ne pliva po površini, 
nego seže dublje, a ta dubljina po- 
stavlja i veće zahtjeve. Zato se ne će 
možda ni među djecom sve jednako 
brzo popularizirati. Trećinu će odmah 
i djeca prigrliti, druga trećina će za- 
htijevati više vremena, a za treću tre- 
ćinu ne znam. Ali ne radi se o tom, da 
baš sve odgovaraju djeci. Glavno je 
to, da one sve izvrsno karakteriziraju 
dječju psihu. U tome im nema premca. 
Dorasle su Musorgskijevim dječjim 
pjesmama. Htjela sam, da dođeš po 
podne k meni, pa da ih zajedno pro- 
đemo, ali kad imaš gosta, ništa, drugi 
put ćemo. 


Svaki razuman i naobra- 
žen stvor , bila to gospođa 
ili gospodin , ne može da 
bude otmen član današnjeg 
društva , ako je ćelav i 
bez njege kose. Zato neka 
svatko po jedan puta na 
mjesec pere svoju kosu sa 
kosoperom Shampo od ko- 
prive. Omot stoji samo 

KAPTOLSKA LJEKARNA SV. 


Din 3 . Osim toga valja 
u tjednu 2—3 puta kosu 
kvasiti i tjeme sa pozna - 
tom starom Biljevnom is- 
crpinom od kopriva , koja 
čini kosa punom , zdravom 
i uglađenom. Boca stoji 
samo Din 20 —. Proiz- 
vodi i u promet stavlja 
stara god. 1599. osnovana 

MARIJE, ZAGREB, DOLAC KRAJ TRŽNICE 



DOBRIJAN KOD KIPARA 



Vješt je vrlo slavni kipar, 
što ga zovu Papatana, 
u tren oka stvorio je 
glavu či-ke D obrijana. 


Čika gleda svoju glavu, 
zadovoljan posve nije, 
on bi htio da mu brk se 
barem samo malko smije. 


Pa od svoje dične glave 
napravio pravo čudo! 

Ej, ovog će puta jadnik 
nastradati uprav ludo! 


Eto stiže kipar bijesni, 
slabe nam je čika sreće! 

I dičnoga Dobrijana 

baš u gustu vodu meće . . . 

Novosti 
ženske mode 


za meffusezonu 

Ovdje donosimo nekoliko uzoraka 
ženske mode, koje će nam iznijeti 
skora međusezona. Redom: 1. Žen- 
ska haljina kombinirana od crćpe de 
Chine i odgovarajućeg crvenog il'i cr- 
nog materijala. 2. Ukusni dječji ka- 
putić za proljeće s malenim ovratni- 
kom. 3. Modrikasti kaput obrubljen 
na rukavima i ovratniku bijelo-mo- 
drikastim umetkom. 4. Praktična vu- 
nena ženska haljina s produljenim 
ovratnikom i crnim pojasom. 5. Vu- 
nena haljina s dugmetima na pojasu 
i na prsima. 6. Lijepo žensko odijelo 
za proljetni sport s kratkim jaquet- 
* te-om. 7. Elegantni -kostim u keste- 
njastoj boji s ukusnim ovratnikom. 8. 
Žensko odijelo od tamno crvene vune, 
kojoj je na prsima apliciran ukusni 
umetak, posebice izrađen. 


Uustrovani tjednik , Obitelj ' izlazi svake nedjelje. Pretplata 30 Din. na tri mjeseca, za inozemstvo 3 dolara &°Mnie. ***** ureMk Tbitelji' 

Rukopisi se ne vraćaju. . Obitelj * Izdije Konzorcij Kuća Dobre Štampe. Za izdavača l uredništvo odgovara Dr Josip Andrlč.gla v "* * r ed . 1 

Zagreb, Trenkova 1. Adresa uredništva i uprave .Obitelji' : Zagreb, Trg Kralja Tomislava JU. : Te efon 54-17 C k.raž.j *>«. Sted. br. 33.536, 
‘ .Obitelj* se tiska u Tiskari Narodnih Novina u Zagrebu . Za tiskaru odgovara V . Kirin, Zagreb, Dezelićeva ui. • 

